text:
janvier 2010
UBUTUMWA UMUBYEYI BIKIRA MARIYA YAHAYE BYISHIMO KU ITARIKI YA 30 /01/2010
Umubyeyi Bikira Mariya yaje ababaye cyane ari mu rumuri rwinshi cyane ntabona icyo ndugereranya narwo nuko aranyitegereza, aransuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Mama!
B.M. :Mwana wanjye, umeze ute?
BY.: Mama, meze neza gahoro nawe urabibona, ntabwo nkiruhuka na rimwe.
B.M.: Mwana wanjye ntuzongere kuvuga ngo urababaye kuko kubabara kwawe ni ukugira ngo ufashe umwana wanjye Yezu Kristu gucungura isi.
BY.: Ngo mfashe umwana wawe gucungura isi? Murakoze Mama, ntabwo nzongera kwinuba.
B.M.: Mwana wanjye, kuba naje kuri uyu munsi wanjye ukomeye mujye muwumenya kuko ari umunsi njya gusuraho roho zo muri Purgatori. Icyo gihe rero n’umuriro wose wo mu kuzimu urafungwa. Kuri uyu munsi kandi nagira ngo nkwereke ko iriya roho y’uriya mwana wanjye nayakiriye, narayisukuye kuko mu mibabaro yose nari ndi kume nawe kubera ababyeyi be batanyibagiwe muri Rozari yanjye, kandi kubera ko nabifatanyije nawe bamuturira Rozari. Nagira ngo nkwereke ko Rozari ikomeye, nabo ndabashimiye uzabambwirire ko batagomba gucika intege ahubwo ko bakomereza aho. Ubu rero ndi kumwe nawe kuko naramuteguye bihagije.
Mwana wanjye, nsuhuriza abana banjye bose ntawe urobanuye, uti nimugire amahoro, urukundo rwanjye rubasakaremo. Bana banjye, nimusabane umwe ku wundi, maze mugenzi wawe umubonemo urukundo rw’Imana Data. Bana banjye, narababwiye ngo nimwiyunge, musabane imbabazi muranga murananira. Bana banjye, niba mufite amaso yo kubona nimubanze murebe aho ibintu bigeze, mugeze ahantu habi cyane, abatabibona ni akai kabo. Hari abakomeje kwirengagiza ubutumwa bw’ijuru bakomeza gupinga ubutumwa bw’ijuru, abo bazabyumva bitagishoboka. Uwibwira ko namanukiye mu ijuru ubusa uwo aragowe, aragowe kuko ntacyo azireguza imbere y’Imana Data.
Bana banjye, muri kino gihe kibi mugezemo nimwihane mukurikize ibyo nshaka byose, mwihane kandi ntakwiyoberanya ku munwa ariko imitima yanyu ibemo umwana wanjye Yezu Kristu, nawe ababemo kuko igihe kirageze ajye guhorera abana be bababaye. Ubu u Rwanda yarugezemo, arwicayemo. Yararubahaye rurabananira none ubu rero agiye kwishugurira inyangamugayo mu bimenye nta gihe ntabibabwiye, amazi agiye kurenga inkombe. Imvura y’amahindu igiye kubanyagira, urugogwe rugiye kubikubita hejuru, muratunguwe kuko kimwe cya kabiri kiratashye ndetse ntabwo ari kimwe ca kabiri bizarenga. Ibi mbabwira bizarokoka bake kuko nta gihe ntabawiye. Mbisubiyemo, ntabwo ari kimwe cya kabiri gusa kubera kunangira imitima kwanyu kw’Abanyarwanda; kuko kugeza ubu abantu benshi bataye ukwemera kubera ibintu, ubera imitungo myinshi bahugiyemo.
Bana banjye, ibyo byose murundarunda mugiye kubibura mubibona, mugiye kujyana nabyo kandi narababwiye kuva kera. Naravuze, naravuze ntacyo mutazi. Bana banjye, ishyamba si ryeru, mubimenye mugiye gutungurwa, mugiye kuyoberwa uko bigenze.
Mwana wanjye, ongera ubwire abantu bose ntawe urobanuye, babwire ko umwana wanjye Yezu ababaye, arababaye kubera Abanyarwanda bagiye kurimbuka.
Bana banjye, Abanyarwanda ukuntu mbakunda ariko muranze murananiye. None rero mwana wanjye, wabonye uko umwana wanjye ameze, ariya maraso ubona menshi atemba ni ko bigiye kumera. Ziriya nkovu ubona zagashutse, ni ibyaha byinshi by’Abanyarwanda bikomeje gukorerwa muri kino gihugu. Ibi byose ubona bigiye kubagwirira kuko hirya no hino mu gihugu ni imiborogo gusa. Nongeye kubisubiramo, ariya maraso ubona atemba ni ko bimeze kuko abantu benshi baratashye, kuko uburakari bw’Imana bugiye kubisukaho.
None rero mwana wanjye, ngutegetse kuvuga ishapule y’ububabare inshuro eshatu ku munsi, gukora inzira y’umusaraba buri munsi, kubuga Rozari buri munsi, mukabisozesha ishapule y’impuhwe z’Imana kugira ngo mumfashe kuririra Abanyarwanda. Utazahitanwa n’amahindu azahitanwa n’umuvu cyangwa umuyaga cyangwa inzara. Ibyo byose birabateganyirijwe, niyo mpamvu mbibabwiye kugira ngo mubimenye.
Bana banjye, umwana wanjye Yezu Kristu yarabakunze, arabagenderera ariko mwanze kwakira urukundo abakunda. Nimureke rero ibyavuzwe byuzuzwe kuko byanze bikunze ibyavuzwe byose bigiye kuzuzwa nta kadomo na kamwe kagabanutseho, kandi ibi nkomeje kubabwira ni ko bimeze, ndetse byaratangiye. Hari intambara ya bucece. Abantu benshi ntibakivuga kubera amoko, benshi bakomeje guhunga iki gihugu, abandi bakomeje gushyirwa mu buroko kubera kwironda kwa bamwe, abandi bakomeje kuvutswa utwabo bari batunze. Mugira ngo ntitubibona? Ibyo byose rero mugiye kubiryozwa kuko ibyo byose mupfa ntabyo muzatunga, umwana wanjye agiye kubirimbura namwe atabasize. Hari abo umwana wanjye yahaye ubwenge none barerekana ko babumurusha, nabo agiye kubibasira nta n’umwe ababariye kugira ngo bamenye ko umunyabwenge ariwe gusa.
Mwana wanjye, ongera ugire abantu bose inama. Babwire uti hari abatwakiriye n’abataratwakiriye, mwese nimumenye ko ibyo twababwiye kuva mbere nimumenye ko igihe kigeze, igihe ni iki nta kindi mutegereje.
Bana banjye, ndababaye kubera igihugu cy’u Rwanda n’Abanyarwanda nakunze, Abanyarwanda narabakunze ariko mwanze kwakira urukundo mbakunda. Bana banjye, ndabakunda ariko mukangaragariza ko muzi kwangana.
Mwana wanjye, sengera Abanyarwanda kuko barambabaje cyane kubera urukundo mbakunda none benshi bakaba bagiye kurohwa mu rwobo.
Bana banjye, nguyu wa munsi nababwiye urageze kandi ubaguye gitumo muri gushaka amafaranga, muri kwiruka ku bintu. Bana banjye, mubyirukeho ariko ntabyo muzatunga, n’ababyambuwe nabo bari abana banjye kandi bari abana nka mwe. Mbisubiyemo, ibyo byose muri gukangisha umwana wanjye arabirimbuye namwe atabasize.
Mwana wanjye, ubu butumwa ubugeze ku Banyarwanda bose ndetse n’abari hanze. Ari uwakiriye cyangwa utarakiriye, mwese ubu butumwa burabareba, ntutiye kubutanga rero, nshaka ko nta n’umwe utungurwa n’utabwakiriye nawe abe yabimenye.
Bambwirire kandi ko ibi byose muri gupfa umwana wanjye arabirimbuye namwe atabasize. Bana banjye, nguyu wa munsi ubaguye gitumo mwibereye mu mitungo. Bana banjye, urukundo mbakunda ni rwo rutumye mbereka ko mbabaye, nibura hagire urokoka . bana banjye, ni benshi batakira ibi mvuga kubera amaraha barimo. Abo nabo umwana wanjye agiye kbereka ko ariwe utanga umunezero n’amahoro.
Mwana banjye, mbwirira abo bakiriye bumva ibyo mvuga kandi bakabishyira mu bikorwa, uti uyu munsi ni mwe mutumye ntangaza ibi kugira ngo mudatungurwa.
Bana banjye, nimwitegure kuko ibikomeye biraje. Bana banjye, hari abarimo abavuga ngo barambiwe gutegereza, bavuga ngo ibi tubabwira ni bya bindi, ntabwo ari bya bindi rero kuko mbere narabateguzaga ngira ngo hagire uwisubiraho ariko noneho igihe ni iki kandi kibuzuriyeho, muratunguwe. Umwana wanjye arababaye, arababaye. Bambwirire ko umwana wanjye agiye kubamanuriraho amahindu, ibimenyetso bihagije mwarabibonye ntacyo mutazi, ariko bana banjye koko n’abo nakubise akanyafu ndabona ntacyo bibabwiye kugira ngo bahinduke.
BY.: Ariko Mama, wambabariye koko ukambwira icyakorwa kuko ibyo mukomeje kunyereka binteye ubwoba.
B.M.: Mwana wanjye, ngusabye kutazongera kuvuga ngo nimbababarire. None se ko mwe mutambabarira, aho nahereye mbinginga kuva mbare na mbariro ariko mwanze kunyumva, mureke ibyavuzwe byuzuzwe.
Mwana wanjye, bara imyaka maze mu gihugu cyanyu cy’u Rwanda ntegereje guhinduka kwanyu, ariko noneho ndabahebye.
Mwana wanjye, uzanshimirire abana banjye bakoeje kuvuga Rozari bazirikana, uti Rozari mwavugiye umuvandimwe wanyu narayakiriye n’ubwo yababaye ariko yabashije kwitegura kuva mwayivuga ntabwo nigeze muva iruhande, naramusukuye, roho ye ndi kumwe nayo. Mwihagayika rero kuko uvuze Rozari wese mba ndi kumwe nawe. Ubu rero ndi kumwe nawe naramwakiriye. Mwana wanjye, mbisubiyemo, ubu butumwa uhite ubutanga kuko bose burabareba, ari uwakiriye cyangwa utarakiriye, ubu butumwa bose burabareba kuko nshaka ko nta n’umwe utungurwa. N’utarakiriye nawe buramureba.
Bana banjye rero mwe mwumva ibyo mbabwira, icyo mbifuzaho uyu munsi nimusenge musabira roho zo muri Purgatori kuko hari nyinshi zitagira uzisabira. Bana banjye rero groupe ya 4 narayishimye cyane . uyu munsi wa none rero mwihe amashyi n’impundu kuko murabikwiye.
Bana banjye, nimukomeze mwitange kandi igihe cyose muteranye mujye mumenya ko mbari hafi kandi iyo mpari ntabwo mba ndi jyenyine n’umwana wanjye tuba turi kumwe.
Mwana wanjye, nsezerera abana banjye, uti uwemeye inema y’umwami wanyu Yezu Kristu nanjye mwifurije ihirwe risesuye no kuzatunga igihugu ho umunanai. Mbifurije no kuzashyikirna n’umwana wanjye mu bihe bishya no mu Rwanda rushya mwagabiwe n’umwami wanyu i Nyanza kuko yarutuye umwana wanjye.
Bana banjye, ndagiye nzagaruka ubutaha. Muramenye rero n’ubwo bamwe mbashimye sinzabagaye. Muramenye kandi sinzabe nyamwisiga ngo nisange kandi namwe ntimuzabe baburamwaje. Bana banjye, sinavuga ko mbasezeyehokandi duhorana buri gihe cyose. Bana banjye, uyu munsi wa none mbahaye umugisha wanjye wa kibyeyi.
UBUTUMWA UMUBYEYI BIKIRA MARIYA YAHAYE BYISHIMO KU ITARIKI YA 01/01/2010
Umubyeyi Bikira Mariya yaje ababaye cyane ari mu rumuri rwinshi cyane ntabona icyo ndugereranya narwo nuko aranyitegereza, aransuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Mama!
NY. : Umeze ute?
BY.: Mama, meze neza gahoro nawe urabibona. Imibabaro ikomeje kuba myinshi mu mubiri wanjye. Mama ubushize mwampaye imibabaro idasanzwe, nageze aho kwiheba. Umubiri wanjye wose narababaraga cyane ku buryo no kubyuka ntabishoboraga. Icyakora Mama, mwanyeretse ko mumba hafi koko, ariko babandi wambwiyeko bazajya bamba hafi nta n’umwe wansuye, nabonye ko rero ndi nyamwigendaho. Mama, uretse wowe n’umwana wawe mumba hafi naho ubundi ndi nk’impfubyi ariko Mama, uyu munsi ndabashimiye n’umutima wanjye wose kuko ngihumeka umwuka w’abazima.
Mama, uyu munsi ndabisabira imbaraga nyinshi, kugira ngo njye mbasha kurangiza inshingano zose mwampaye.
B.M.: Mwana wanjye ntiwinube kuko iyo mibabaro yose ufite ni ibyaha byinshi by’abantu benshi bikomeje gukorerwa hiryano hino muri kino gihugu cyanyu cy’u Rwanda uri guhongerera.
None rero mwana wanjye ntugomba kwinuba kuko hari abandi bana banjye benshi bameze nkawe mufatanyije imibabaro. Mwana wanjye, nsuhuriza abana banjye bose ntawe urobanuye, uti nimugire amahoro, urukundo rwanjye rubasakaremo.
Bana banjye, ndabakunda, nkabakumbura, n’ikimenyimenyi ndabasura, nkabatumaho. Bana banjye, mutege amatwi kandi mumbwize ukuri. Ni nde wundi mwabonye waje abasanga abatetesha, abinginga, abasaba imbabazi? Bana banjye, nimunsabe mbahe kuko ndafite . Bana banjye mfite byinshi byo kubaha. Uyu munsi mbahaye igikoresho cyanye kuko niwe mbatumaho, ndamubaragije, muramenye sinzabagaye, kuko benshi mumwirengagiza kandi mumufiteho inshingano.
BY.: Mama, ariko uyu munsi mbanje kugusaba imbabazi z’ibicumuro byanjye, imbabazi z’ibicumuro by’ab’isi yose kubera ko tudakwiye kukwakira n’ibyo tukubabazamo byose. Ariko Mama, uyu munsi wa none urambure ibiganza byawe utugirire imbabazi n’ubuntu bwinshi.
Mama, murakoze. Mama, murakoze wowe udukunda kurusha uko twikunda, wowe utuzi kurusha uko twiyizi. Mama, turagushimira cyane kuko wirengagiza ububi bwacu, ukemera kudusanga.
B.M.: Bana banjye, iyo umwana asanga umubyeyi, arabanza agashira impumu. Iyo umwana asanga umubyeyi, arabanza akamubwira, ati: Mawe ndaje! Namwe rero bana banjye, aho muri hose muhaguruke mumbwire ngo ndaje Mawe kuko mbakunda.
BY.: Mama, uyu munsi ndagushimiye kuko uduhoza ku mutima kandi ukaba utubabariye ibyaha byacu byose. Murakoze.
B.M.: Bana banjye, uyu munsi naje kubasura mbakunze. Bana banjye ndishima cyane iyo mbonye muzindutse kare mujya gusingiza Imana mwirengagije imirimo yanyu. Burya rero biranshimisha iyo nza mbasanga kuko ntatana n’umwana wanjye Yezu Kristu.
Bana banjye, muri kino gihe kibi mugezemo nimworoshye imitima yanyu, kugira ngo Roho Mutagatifu yinjire, Roho Mutagatifu abakoreshe, roho Mutagatifu abayobore, Roho Mutagatifu akande aharwaye, roho Mutagatifu amare inyota abayifite, kandi ahoze abababaye.
Bana banjye, nza kenshi kubasura, ntimuzandambirwe kuko ikinzanye, n’icyanzaye ntarakigeraho, kuko nshaka ko muba bashya kandi ko nshaka ko mutazasigara nk’imfubyi. Ahubwo igihe nikigera, nzagenda mbasize nk’umubyeyi usize abana bakuze kandi bazamuzanira imbuto zirumbutse.
Bana banjye igihe cyose mbabwira nti, sinzabe nyamwisiga ngo nisange, namwe kandi ntibuzabe baburamwaje. Namwe rero bana banjye ntimukazindurwe n’ubusa ngo mutahe uko mwaje. Muramenye ntimukazinduke kugira ngo nimugera aho mugeze munyongerere.
Bana banjye, uzajya unanirwa gusubira mucyo navuze, azajye yicecekera yegere uwumvise bungurane ibitekerezo kuko kenshi murampimbira mukavuga ibyo ntavuze.
Bana banjye, mujye muvuga ibyo mwumvise kuko nzagaruka mbasobanuze. Bana banjye, murandambirwa, ariko njye simbarambira kuko umubyeyi ntarambirwa abana be, ahubwo ahora afite inyota yo kubasanga.
BY.: Mama, murakoze cyane. Karame, ariko ntabwo numvise.
B.M.: Bana banjye simbacyurira, simbakomeretsa, ahubwo ugira Imana abona umuhana, abona umugira inama. Igihe rero kirageze, kugira ngo umuntu wese yisuganye, avomerere roho ye ifite inyota, agaburire roho ye kuko ifite inzara. Nimuhore rero mwiteguye, kuko hanze aha ntibyoroshye, birakomeye cyane. Ibikomeretsa umutima wanjye bikomeje kwiyongera hirya no hino muri kino gihugu cyanyu cy’u Rwanda.
Bana banjye, nimuce bugufi musukure imitima yanyu kuko ikeneye gusukurwa. Bana banjye, ibihe bibi bikomeye birabugarije, bya bihano nababwiye bya rurangiza bigiye kubikubitaho, urugogwe rugiye kubikubita hejuru kandi narababwiye kuva kera. Bana banjye umwana wanjye agiye kwishungurira inyangamugayo. Igihe cy’isukurwa kirageze ndetse cyaratangiye kuko kugeza ubu mufite intambara nyinshi mu mitima yanyu, hari intambara ya bucece, benshi bari kwikubira ntibashaka gusangira n’abandi.
Benshi bakomeje kugambanira bagenzi babo babashyirisha ahantu habi cyane, bababeshyera ibyo batahagazeho. Benshi bakomeje kurohwa mu buroko, abandi bakomeje guhunga igihugu, ari mwebwe bahunga mwebwe bayobozi bakuru.
Igihe rero kirageze umwana wanjye agiye guhorera abana be. Naravuze, naravuze, naravuze, nyamara musa n’abari mu bihe bya nyuma. Mubimenye urugogwe rugiye kubikubita hejuru, imvura y’amahindu nyinshi igiye kubanyagira kandi ibi mbabwira bizarokoka bake kubera kwanga kumva kwanyu kw’Abanyarwanda.
Bana banjye, murarangaye mwibereye mu tuntu n’utundi muri mu mitungo gusa, iyo mitungo mukangisha si iyanyu mugiye kuyibura muyibona, kuko ufite amaso arareba. Abandi bari bayifite. Uko bayibuze rero ni ko namwe mugomba kuyibura. Igihe kirageze rero cyo kuyamburwa kuko nakomeje kubabwira uko bwije n’uko bukeye ngo musangire n’abandi mukomeza kuntera utwatsi. Ibyo bintu rero mukangisha mukomeza kurundarunda si ibyanyu. Uwumva yumve kandi asubize amaso inyuma, arebe aho yavuye n’uko yari ameze. Ibi mbabwira rero ni ko bimeze nta gisigaye. Bana banjye ishyamba si ryeru.
BY.: Karame Mama!
B.M.: Bana banjye, benshi mwibaza ko nta gishya mbabwira ni uko n’igishaje ntarabona cyera imbuto. Koko kandi bana banjye nta gishya muzabona kitanditse mu gitabo gitagatifu. Mba mbasubiriramo, n’abadasoma icyo gitabo bafate mu mutwe bashyire kuri roho, aho kugira ngo roho yicwe n’isari.
BY.: Isari ni igiki Mama?
B.M: Ni inzara. Namwe rero bana banjye, sinshaka ko mwicwa n’inzara kandi mudufite.
Bana banjye, iyo nje mba mbakumbuye, iyo nje mba mbashaka, iyo nje muba munkeneye. Niyo mpamvu mbasaba kujya musaba, kuko muzahabwa. Mujye mushakashaka kugira ngo muronke, kuko nta wicara ngo ibyo kurya bimwizanire atagiye kubishaka. Bana banjye, ndabasaba ngo ibyo muhabwa ntibigapfe ubusa. Za noveni mukora ntizikabapfire ubusa, mujye musubira inyuma muti: ese ibyo twasabye twarabibonye?
Mubaze umutima-nama, mubaze rya sengesho rivuye ku mutima.
BY.: Karame, Mama!
B.M.: Bana banjye, aho muri hose mwongere musubiremo muti: turaje Mama! Kuko iyo umuntu aje kubasura aza afite urukundo. Iyo umuntu aje, aza asanganirwa afite n’umusanganira. Ni yo mpamvu kuvuga ngo ndaje, ese koko turaje? Ese koko turagenda? Niba tubitekereza se, tugenda dusanga nde? Ese uwo dusanga turamureba, tukamwumva mu mitima yacu? Ese muramwemerera agatahamo?
Bana banjye, ndashaka kubabwira ko iyo ubwiye mugenzi wawe, uti: ndaje, ni ukumuteguza. Niba muje nimusukure imitima, muze mumusanganira aba abasanze. Kandi urukundo aba arirwo ruba rwinshi.
Mwana wanjye!
BY.: Karame Mama, vuga umuja wawe arakumva!
R/ Funguro duhawe rihoraho,
mpamba y’abasanga Nyagasani
Nanjye ndaguhawe ngo uze umvune
Mu rugamba ndwana nje nkugana.
B.M: Bana banjye rero mu gihe mwakira umubiri w’umwana wanjye muge muyiririmba.
Mujye musengana umutima ukunda kandi woroshya.
Bana banjye, igihe cyose mujye muhora murangamiye Imana.
Bana banjye, mujye mwumvisha umutima,amatwi yumva byinshi.
Bana banjye, uyu munsi mbahaye Roho Mutagatifu Umuhoza, roho Mutagatifu umurikira imitima yanyu, roho w’ubuhanga, Roho w’ubujyanama n’ubudacogora ariko cyane cyane w’ubushishozi.
Bana banjye nkunda, uyu munsi ndabashakaho amagambo yubaka kuko Shitani zitera ubwoba ariko Imana ikadutera imbaraga. Guhera ubu rero, ntihakagire ikibatera ubwoba, ntihakagire ikibakanga kuko muri mu nzira yo kuyisanga.
Bana banjye rero nimurangamire Imana, bana banjye, ntimukinube, bana banjye mujye mushakisha mu mitima yanyu, ahari urwango habeho ikiza, ahari inzangano habe urukundo.
Bana banjye iyo abana bava indi imwe, birinda amacakubiri, ahubwo batahiriza umugozi umwe.
Bana banjye, ndabasabye; ndabasabye, uko muhuriye hamwe mujye mwuzuzanya.
Bana banjye, nimwunge ubumwe nta buryarya , nimukundane nk’uko mukundwa. Nimutange nk’uko muhabwa.
Bana banjye, Imana uko idukunda nituyikunde, uko idukoresha nituyikorere, uko dushakashaka nituyisange, ariko cyane cyane dukorere mu ugushaka kwayo.
Bana banjye, ndabakunda, nimuce bugufi mushimire Imana yo ibagejeje aya magingo. Nimuce bugufi musenge mushishoze, mugendere mu kuri, mutange icyo mufite bivuye ku mutima, mudategereza ko kizabagarukira .
Bana banjye, musubize amaso inyuma murebe imyaka ishize turi kumwe uko ingana maze mushime muvuga muti: Mana shimwa. Bana banjye, ibyo muhabwa, ibyo mwumva, ibyo mubwirwa mujye mubishakashakira mu mitima yanyu, kuko kenshi biba birimo icyo mushaka “ni urukundo”, mwimike urukundo.
Mwimike gutabarana, mwimike gusabana ndetse no gusangira uduke mufite, kuko urukundo ntirujya ruba rukeya.
Bana banjye, hari abatotezwa kubera ukuri, hari abatotezwa kubera ijambo ry’Imana, hari abatotezwa n’ibindi byo ku mpande, ni byindhi rero abana banjye bazira, ariko muhumure ibyo byose muri gupfa mugiye kubibura mubireba kuko ntacyo mutazi, ntacyo mutabwiwe. Muratunguwe, amazi yarenze inkombe kuko hari byinshi mugiye kubazwa.
Umwana wanjye agiye kubereka ko ari we Mwami w’isi n’ijuru. Hari abavuga ngo ndi umugore nk’abandi. Abo baribeshya cyane kuko sintana n’umwana wanjye, n’ubu turi kumwe.
Yezu nawe aba araje, aransuhuza, ati:
NY.: Uraho mwana wanjye!
BY.: Uraho Papa!
NY.: Nsuhuriza abana banjye, uti mugire amahoro, mugire amahoro. Bana banjye, sinshaka imitima yuzuye inzangano, nshaka imitima yuzuye urukundo. nta macakubiri nshaka mu gihugu cyanjye. Nshaka gukiza wowe wapfukiranywe, nshaka kuguha amahoro, kunda bose kuko umuvandimwe wawe si uwo muva indi imwe gusa.
Bana banjye, mukundane kuko mwese muri mu ishusho ry’Imana. Bana banjye, ni jye wabiremeye, ni jye wabitoreye, nshaka ko munkorera aho muri hose. Bana banjye kuki mwigira ba “Nyirandabizi”. Kuki mwigira akaraha kajya he? Ndashaka gukiza ingo zitameze neza, ngiye gutera amahoro mu bana banjye bayabuze, ndashaka gukiza imitima yapfukiranywe iri mu mibabaro.
None rero bana banje, uyu munsi mbasabye kugira umutima utuza kandi woroshya, wishimana n’abishimye, ubabarana n’abababara, utishima ku wundi ngo jye ndi uyu, n’uyu wereka kandi mugenzi wawe urukundo. uyu munsi mbabwiye ayo magambo mbereka ko uru Rwanda ndwicayemo ari urwange.
Bana banjye, uyu munsi wa none mbaraze urukundo bamwe n’abandi, kandi murutere n’ahandi hose. Uyu munsi ni jye ubatumiye namwe muntumikire, benshi nabo bavome ku isoko muvomaho.
Erega bana banjye, ndabakunda, ariko mwe ntimubimenya ngo mumenye urukundo mbafitiye. Bana banjye, abafite roho mbi ngiye kubaha Roho Mutagatifu ariko si mwese, ni abumva ibyo tubabwira kandi bakabishyira mu bikorwa. Abagendera mu bibi byose ntibumve ibyo tubabwira, bafite ingorane cyane.
Bana banjye, gukiza abarwayi, mwihangane cyane, kuko mfite ibintu byinshi bimbabaje cyane hirya no hino muri kino gihugu cyanyu cy’u Rwanda.
Umwana wanjye nabahaye muramugerageza mushaka kumunaniza, muramugerageza mwirirwa mumuvuga uko atari, iyo mumubonyeho akantu gatoya muvuza induru mukavuga ibidahari.
Bana banjye, mubimenye naramusize, mureke rero gutoteza uwasizwe kandi iyo akosheje ndamwihanira, mureke rero amagambo. Ikindi kandi bana banjye, mubimenye ingabire afite irakomeye cyane, yahawe ingabire yo gukiza abarwayi kuko ingabire afite n’ubwo atayikoresha cyane agitinya, niwe uyifite muri kino gihugu nta wundi ndetse no mu byo mwegeranye kuko uwayihawe mbere ye ari inyuma y’igihugu.
Mubimenye rero ko ingabire afite ari umwihariko, mureke rero kumutoteza ngo mumubabaze, kuko umubyeyi wanjye yamuhaye amavuta yo gukiza abarwayi; kandi nanjye kuyamuha byanyuzeho, kandi uje amugana yizeye arakira. Kandi kugeza ubu n’ubwo mutabyemera hamaze gukira abantu benshi b’ingeri zose, kandi kugeza ubu amavuta umubyeyi wanjye yamuhaye arahari ntarakama kuko hari abana banjye benshi bakeneye gusigwa.
Bana banjye, nabahaye amata meza y’ikivuguto muti ntituyashaka, ngo turishakira vino isharira. Nyamara bana b’Abanyarwanda, ntabwo muzi ikirezi mwambaye. Abanyarwanda murakunzwe ariko ntimubimenya. Iyo aba mwari mubizi, mwakwibaza impamvu nza kubasura jye n’umubyeyi wanjye. Bana banjye, ndabaha ntimwakire, n’ibyo mwakiriye na byo ntimumenya gushimira.
Bana banjye, simvuze byinshi nkuko umubyeyi wanjye yabibabwiye kandi ntacyo mutazi, uzi kureba narebe aho ibintu bigeze, kandi ashishoze.
Bana banjye, ndagiye nzagaruka ubutaha. Ngaho mugire amahoro kandi mugwize andi.
Mbahaye umugisha ku izina ry’Imana Data, na Mwana na Roho Mutagatifu. Amina.


c: text/html

text:
Rubavu: Baraharanira kuva mu cyiciro cya mbere cy’ubudehe
Bamwe mu batuye Akarere ka Rubavu baravuga kuba mu cyiciro cya mbere cy’ubudehe atari amahirwe ahubwo ari ikibazo bagomba guhangana na cyo.
Barabivuga bashingiye ku kuba ngo bajya mu mabanki gusaba inguzanyo bagasubizwa inyuma, kuko amabanki atinya ko batazabona ubwishyu.
Bakundukize Emile utuye mu Murenge wa Rugerero yabwiye Ikinyamakuru Ingenzi ati “Iyo ugiye muri banki bakubwira ko nta ngwate wabona ugasanga ubuze ukundi ubigenza.” Uyu muturage asobanura ko nubwo benshi baba bashaka kuba mu cyiciro cya mbere ngo bafashwe na Leta, we akora iyo bwabaga ngo akivemo vuba bishoboka. Ni umwe mu bahembwa amafaranga 1300 ku munsi muri VUP mu bikorwa byo kubaka imihanda muri aka karere.
Akomeza agira ati“Nkora hano utwo bampembye nkagenda mbikaho duke kugira ngo nanjye nubake ubushobozi ku buryo mu gihe gito icyiciro cya mbere nzaba nakivuyemo rwose.”
Kubwayo Mado umwe mu bakozi bahagarariye abandi (gapita) mu bikorwa bya VUP mu Murenge wa Rugerero muri aka Karere ka Rubavu, aravuga ko mu gihe kiri imbere kuva mu cyiciro cya mbere bizaba byoroshye ku bakora muri VUP.
Mu gihe abakora muri VUP bavuga ko amafaranga igihumbi 1300 bahembwa ku munsi ari make, Kubwayo avuga ko n’ubuyobozi bwabibonye, bukanzura ko azamurwa akaba 1500 uhereye mu kwezi gutaha kwa cumi. Avuga ko n’amasaha yo gukora ku munsi azava kuri atandatu akaba atanu, ibyo akizera ko bizatuma abakora muri VUP babona umwanya wo kwita ku miryango yabo. Iyo bahembye abakozi ngo babagira inama yo kugira amafaranga bizigamira yafasha kugira urundi rwego bigezaho.
VUP ni gahunda ya Leta igamije guteza imbere abaturage babarirwa mu cyiciro cya mbere cy’ubudehe. Abasheshe akanguhe guhera ku myaka 65 bahabwa inkunga y’ingoboka, naho abafite guhera ku myaka 18 bagahabwa akazi kafasha kwiteza imbere.
François NSABIMANA

robotstxt: allowed

filter: keep


text:
Gusomana ni uburyo bwo kuvuga ibyo udashobora kwatuza amagambo ! Muri iyi nkuru rero ikigamijwe si ugushishikariza abantu gusomana, gusa ntawakwirengagiza ko hariho ababikunda batari bake kandi bakeneye kugira icyo babimenyaho ; niyo mpamvu twahisemu kubibabwira.
Ku muntu utarasomana ho na rimwe yumva gusomana bigoye. Ariko kandi ni byo. Gusoma umugore, umukobwa cyangwa umuhungu bwa mbere ntibyoroshye. Kubibona mu mashusho biroroshye, ariko kubishyira mu bikorwa ni ikindi kibazo. Iyi nkuru irakugezaho uburyo wakwitwara mu buryo bwo gusomana.
1. Ntabwo ugomba gusoma umukunzi wawe gusa ari uko mugiye guhuza igitsina. Gusomana bigomba gukorwa buri gihe nk’ikimenyetso cy’urukundo mufitanye.
2.Kugira ngo utigora mu gusomana, wikwishyiramo ibitekerezo byinshi byo gusomana nka kanaka wabonye cyangwa wumvise. Soma umukunzi wawe mu buryo busanzwe kandi bworoshye, umwereka ko umukunze.
3. Mbere y’uko usoma umukunzi wawe cyangwa undi muntu, ugomba kumenya niba abishaka. Ushobora kubimusaba cyangwa ukareba ibimenyetso byerekana ko agushaka nko kuba arimo kukwegera cyane cyangwa akumwenyurira ku buryo ubona ko agukunze.
4. Ntugatamire umunwa wose w’umukunzi wawe. Abagore ntibakunda umuntu ubasoma ku buryo iminwa itoha cyane.
5. Ntugakomeze iminwa yawe. Jya ureka iminwa yorohe. Ntugafunge iminwa yawe. Ugusoma agomba kumva iminwa yawe yoroshye, yirekuye kandi ishimishije, imutegereje.
6.Abagore benshi bakunze gusomwa banakorwa mu misatsi. Ntukibagirwe gukora mu misatsi y’umugore wawe cyangwa undi mukunzi.
7.Ntabwo ari ngombwa ko ukoresha ururimi kugira ngo gusomana biryohe. Gusomana kwinshi kuryoha ntigukoresha ururimi.
Gukoresha ururimi(French Kiss) biraryoha, ariko iyo umuntu abisobanukiwe neza. Niba utabisobanukiwe, byihorere gusomesha iminwa biraryoha na byo.
8. Iyo umaze kumenyerana n’umukunzi wawe ushobora kugerageza uburyo bwo gusomana bwabashimisha mwembi.
9.Ntugasuzugure gusomana : Ni ubryo bwo kuvuga ibyo udashobora kwatuza amagambo, ni ukumubwira ko umukunda kandi ko wifuza ko muba umwe. Abagabo benshi babona ko gusomana ari inzira ifite aho ibaganisha-ku gitsina. Ni byiza kubaha gusoma ukabikora ubikunze, iyo umugore abibonye ashobora kugusaba ko mujya mu yindi ntera.
10. Ni byiza gusomana uhumirije :
Ushobora gutangira gusomana ukanuye, ariko iyo iminwa imaze gukoranaho ni byiza gufunga amaso kuko bituma wibagirwa byose ugatekereza gusa ku gikorwa uba urimo. Abantu bakunze kuvuga ko niba umugabo arimo kugusoma areba ataba akwitayeho. Ni byo. Nuramuka urimo gusomana n’umuntu ukabona arakanuye uzamenye ko utamuba mu mutima !
11. Mbese urashaka ko agusoma ? Mwegere. Umusekere, umurebe mu maso aho kureba hirya cyangwa hasi. Wikwipfumbata ahubwo irekure.
Mwegere, murebe, iyoroshye......
Ugomba kwerekana ibimenyetso by’uko ushaka ko agusoma . Ku bagore, niba wifuza ko umugabo agusoma ugomba kwicara umwegereye kandi umureba. Niba muhagaze ntugomba kumutera umugongo. Ahubwo uramwegera ukamureba mu maso !
Ushobora kumusaba ko agufungira neza iherena cyangwa akurebera niba urunigi rwawe rufunze neza ! Kugira ngo abikore bisaba ko akuzengurutsa amaboko icyo gihe uhita umureba mu maso uteretse amaso ukamuhamagara mu izina n’akajwi koroshye. Ntiyabura kugusoma.
12. Gusomana n’igitsina bihurira he ? Iyo musomanye cyane hari igihe muba mwumva mushatse kujya ku yindi ntera. Si byiza ko mujya mu yindi ntera mutabyiteguye, kubera ingaruka ziterwa no guhuza ibitsina bitateguwe. Ni byiza guhitamo gusomanira ahantu byatuma mudashobora guhuza ibitsina nko mu busitani bwa rusange cyangwa muri film. Gusomana mwicaye ku buriri akenshi bivamo guhuza igitsina.
13.Gira isuku ! Ugomba koza mu kanwa kandi ukaba uhumura neza !
Intambwe 13 zo Gusomana Neza
Gusomana ni uburyo bwo kuvuga ibyo udashobora kwatuza amagambo ! Muri iyi nkuru rero ikigamijwe si ugushishikariza abantu gusomana, gusa ntawakwirengagiza ko hariho ababikunda batari bake kandi bakeneye kugira icyo babimenyaho ; niyo mpamvu twahisemu kubibabwira.
Labels: urukundo


text:
Puderi ivura ibiheri byo mu maso
Poudre ya Salvatis ni puderi ikoreshwa mu kuvura indwara zitandukanye z’uruhu zirimo ibiheri by’ibishishi n’amabara yabyo nkuko Anastasie Mukakayumba, umujyanama mu by’imirire iboneye abivuga. Abamaranye rero ibiheri mu maso by’ibishishi iyo bakoresheje iyi poudre, mu gihe gito baba bafite uruhu rwiza.
Ibiheri by’ibishishi (acne) ni ibiheri biza mu maso biba bibyibushye. Akenshi byibasira abageze mu kigero cy’ubugimbi ariko hari n’abakomeza kugira ibyo biheri kugeza bafite hejuru y’imyaka 40.
Uko ikoreshwa : Karaba mu maso ureke humuke neza ku buryo uruhu ruba rwumye nta mazi akiriho. Yisige mu maso nta kindi kintu ushyizeho . wayikoresha gatatu cyangwa kane ku munsi.
Iyo utangiye gukoresha iyo puderi ushobora kubona itandukaniro nka nyuma y’ukwezi bitewe nanone n’uko uburwayi bwawe bwifashe.
Iyi puderi kandi ishobora gukoreshwa ku bana bafite hejuru y’imyaka ibiri n’igice.
Iyi puderi ntago ikoreshwa ku mabere ku bantu bonsa, ndetse ntago ikoreshwa ku gice kinini cy’umubiri. Uyisiga ahari ikibazo gusa.
Ukeneye iyi puderi wahamagara kuri 0788506370
agasaro.com
photo : google
Ibitekerezo byanyu
-
-
-
Bonjour !Murakoze cyane iyi poudre najye narayikoresheje narimfite ibiheri bya naniranye rwose irakiza.Nari narivuje ahantu henshi byaranze nakoresheje ama antibiotic menshi nahabwaga na baganga bu ruhu byaranze ariko iyi poundre ya nkijije mugihe kitarenze ukwezi. Merci murakoze cyane kubwiyinkuru.
-
-
-
jye na message narayohereje ntiyansubiza pe, ariko afashe n’abo mu ntara, kd twizere ko atari publicité cg ngo ibe yagira ingaruka mu mubiri.
-
-
-


text:
Impamvu abagore benshi barushywa n’ imisatsi ya naturel
Muri iyi minsi abakobwa benshi n’abagore basigaye bashaka gutunga imisatsi ya naturel ariko ugasanga bavuga ko ibarushya usibye iyo imaze kuba miremire.
Nkuko twabitangarijwe na Alexanderia ufite salon ikora neza imisatsi ya naturel, ngo mu by’ukuri si uko imisatsi ya naturel irushya ngo ahubwo ni uko abakobwa batigishwa uburyo bwo kuyitaho. Bityo mu gihe bashatse gushyiraho imisatsi ya naturel bakaba batazi uko babigenza kuko baba baramenyereye imisatsi idefirije.
Rero ku bamenye kuyitaho bakamenya amavuta basigamo akenshi ntibongera kudefiriza kuko aribyo bidasaba kujya muri salon za buri gihe.
Tumubajije impamvu rero abakobwa benshi bahitamo kudefiriza avuga ko ari uko aribyo bivugwa cyane, yaba mu miryango umwana agakura bamubwira ngo byaba byiza adefirije. Izindi mpamvu ni uko akenshi imisatsi ya naturel ifatwa nkaho atariyo kujyana ku kazi.
Ni muri urwo rwego rero Alexanderia yateguye imyiyereko y’insokozo y’imisatsi ya naturel kugirango hagire abantu baha agaciro imisatsi ya naturel kurushaho, bamenye uko bayitaho ndetse bamenye n’amavuta bakoresha. Iyo myiyereko iraza kuba kuri uyu mugoroba kuri the Manor Hotel guhera saa kumi n’ebyiri.
Advertorial
Photo : blackenterprise


text:
Hakozwe ibikorwa by’indashyikirwa mu cyumweru cyahariwe kwita ku buzima bw’umubyeyi n’umwana
Yanditswe na NTAWITONDA JEAN CLAUDE
Nyuma yo gusoza icyumweru cyahariwe kwita ku buzima bw’umubyeyi n’umwana cyabaye tariki 14-18 Gicurasi 2018, Abanyarwanda biganjemo abagore bagaragaje ko banyuzwe na serivisi bahawe ndetse ko bungutse byinshi byatumye bava mu bujiji bwatumaga batiyitaho uko bikwiye.
Iki cyumweru cyatangirijwe mu karere ka Rubavu tariki ya 13 Gicurasi 2018, gitangizwa na Minisitiri w’Ubuzima Dr Diane Gashumba ari kumwe na Minisitiri w’Uburinganire n’Iterambere ry’Umuryango Nyirasafari Esperance.
Muri iki cyumweru abana bafite kuva ku mezi 6 kugeza kuri 59 bahawe ikinini cya vitamini A, ikinini k’inzoka cya Mebendazole ku bana bafite kuva ku mezi 12 kugeza kuri 59, naho ikinini cya Albendazole gihabwa abana bafite kuva ku myaka 5 kugeza kuri 15.
Iki cyumweru kandi cyatanzwemo serivisi zirimo gukingira indwara zitandukanye ku bana bafite hagati y’amezi 6 kugeza ku myaka 15, gusura abaturage mu kureba ko inzitiramibu zikoreshwa neza birinda malariya, ubukangurambaga bwo kuboneza urubyaro, kwita ku isuku, kunoza imirire cyane cyane ku babyeyi batwite n’abonsa n’ ibindi.
Mukamana utuye mu Murenge wa Busasamana, Akarere ka Rubavu, yagize ati “Iki cyumweru nacyungukiyemo byinshi kuko nageze ku kigo nderabuzima ngiye gukingiza umwana, nkahava menye n’uko nategura indyo yuzuye mu byo nejeje n’imboga nsoroma ku rugo. Kubaho neza ntibihenda, byose byicwa n’imyumvire mibi.”
Minisitiri w’Ubuzima Dr. Gashumba Diane asaba Abanyarwanda bose kwirinda guheranwa n’ubujiji butuma bakomeza kwiyangiriza ubuzima. Yagarutse ku babyeyi bakomeza kubyara abo badashoboye kurera, abibutsa ko bihemukira banahemukira igihugu.
Yagize ati “Kubyara abo ushoboye kurera bituma ukomeza ufite imbaraga ukita ku rugo rwawe, ukazamura n’igihugu. Umuntu uzakubwira ngo genda ubyare uzamubwire uti ‘ngwino umfashe no kurera aba bana’.”
Gusoza iki cyumweru cyahariwe kwita ku babyeyi n’abana, byabereye mu Karere ka Kayonza, Intara y’Iburasirazuba.
Muri iki gikorwa hatewe ibiti birwanya imibu ku kigo cy’amashuri yisumbuye cya Kayonza, hanafungurwa inzu ababyeyi babyariramo ku Kigo Nderabuzima cya Rwinkwavu, n’imesero rya kijyambere aho imyenda yanduye imeswa ikaboneka mu minota 30 inoze kandi iteye ipasi.
Iyi nzu y’ababyeyi ifite agaciro karenga miliyoni 240 z’amafaranga y’u Rwanda, ikaba izafasha ababyeyi bahabyarira, ikaba yarubatswe ku bufatanye n’ikigo Partners In Health Rwanda.
Eugene Kayijuka Kajuga Umuyobozi w’Ikigo Nderabuzuma cya Rwinkwavu avuga ko iyi nzu y’ababyeyi igiye kubafasha mu kwita ku buzima bw’ababyeyi.
Yagize ati “Ubundi buri kigo nderabuzima cyagombye kuba gifite iyi nzu y’ababyeyi, iki ni cyo kintu twaburaga hano ariko ubu igiye kudufasha kubungabunga ubuzima bw’ababyeyi.”
Kajuga avuga ko buri kwezi bakira ababyeyi barenga 120 bahabyarira, ibi bikaba bigaragaza akamaro k’iyi nzu y’ababyeyi.
Verdiane Nyirahabimana afite abana batatu akaba atuye mu Murenge wa Rwinkwavu, avuga ko kubyarira kwa muganga ari ingenzi kuko wirinda ibyago wahura na byo iyo ubyariye mu rugo.
Agira ati “Hari abantu bamwe duturanye usanga bishyira mu kaga ko kubyarira mu rugo, hari ubwo bigenda nabi bakaba banapfa, ariko iyo ubyariye kwa muganga umwana ubyaye yitabwaho, iyo utashye kandi umwana wawe aba yamaze gukingirwa, iyi nzu y’ababyeyi igiye kudufasha.”
Mukanoheri Claudine na Maniragena Olive ni ababyeyi bavuriza ku Kigo Nderabuzima cya Rwinkwavu, bavuga ko bishimiye icyumweru cyahariwe kwita ku buzima bw’umubyeyi n’umwana kuko cyatumye babona indi sura y’ubuzima batatekerezaga.
Mukanoheri yagize ati “Turashima Minisiteri y’Ubuzima ku buryo yita ku buzima bw’umwana n’umubyeyi iharanira ko imfu z’abana n’ababyeyi zigabanuka. Ubu namenye yuko kubyara benshi bidatuma nsaza gusa ahubwo binashyira umuryango wose mu bibazo.”
Umuyobozi Mukuru w’Ishami rishinzwe kurwanya SIDA no gukumira izindi ndwara mu Kigo k’Igihugu cy’Ubuzima (RBC) Dr. Turate Innocent, avuga ko ubukangurambaga bwo kwita ku bana n’ababyeyi buzakomeza gushyirwamo imbaraga ndetse no gukomeza kubarinda indwara zibibasira.
Nyuma yo gushimira Leta y’u Rwanda n’abafatanyabikorwa bakora ibijyanye n’ubuzima kubera ingufu bashyira mu kubungabunga ubuzima bw’abaturage, Dr. Turate Innocent ahamya ko iki cyumweru cyabasigiye isura nyayo y’Abanyarwanda bacikanwe na zimwe muri serivisi z’ubuzima.
Icyumweru cyasize benshi babonye ubufasha mu buvuzi
Mu bushakashatsi bwakozwe hagaragajwe ko abagera kuri 19% batabona serivisi zo kuboneza urubyaro ariko kubera uburyo buba bwashyizweho bwo kwegera abaturage byatumye benshi bitabira ubwo buryo.
Dr. Turate yavuze ko ubukangurambaga bwo kwita ku buzima bw’umwana n’umubyeyi bwasize mu gihugu abagore batari bake bitabiriye kuboneza urubyaro. Abana 1,2000,000 na bo bahabwa ikinini cya Vitamin A mu gihe k’iminsi ine, bangana na 76% by’abari bateganyijwe bose.
Umuyobozi w’Akarere ka Kayonza Murenzi Jean Claude, asaba abaturage kujya bumva inama bagirwa n’Abajyanama b’Ubuzima, anashima ko abarimu bahuguwe ku buryo bwo kurwanya malariya ku ishuri bagatabara umwana urwaye kandi bakamuvura mu minsi 18.


text:
Ikitanyeganyeje umutima wawe n’uw’Imana ntikiwunyeganyeza
Sinatamba igitambo cyoswa ntagitanzeho ibyanjye- 1 Ngoma 21:24
Abantu benshi bakorera Imana. Ibi ni byiza ariko iyo urebye hari ijambo dukwiye gusobanukirwa cyane, ni uko imigisha yose Imana yayikubiye mu gutanga kuko gutanga bizana umugisha kuruta guhabwa, abantu bakunda guhabwa ariko gutanga biragoye ariko Imana yaduhaye urugero aho yatanze umwana wayo imufite ari umwe(Yohana 3:16).
Mbere y’uko utanga ibyawe ngo ufashe abakene, utere inkunga umurimo w’ Imana, Imana irashaka ko ari wowe witanga mbere(Abaroma 12:1-2). Ndabinginga ngo mutange imibiri yanyu ibe ibitambo bizima bishimwa n’ Imana. Umuntu yatanze ubugingo bwe biramworohera gutanga n’ibintu bye ariko birakomeye kubwira umuntu atariha Imana ngo umubwire gutanga ubutunzi bwe ngo afashe abakene, imfubyi kuko aho ubutunzi bw’ umuntu buri niho n’ umutima uba.
Tugiye kwiga kwitanga ugatanga n’ ibyawe kandi ukumva ko witanze koko. Gukorera Imana mbere ya byose ni inyungu zacu kuko icyo ubiba nicyo uzasarura kuko ikitanyeganyeje umutima wawe n’uw’ Imana ntikizawunyeganyeza. Imana n’ ijyya kugusubiza niko bizamera abantu ntibahabwa imigisha ingana biterwa nibyo wabibye.
Imana tuyiha umwanya usagutse, ariko yari ikwiye gufata uwa mbere niyo idusabye ku byacu ni 1/10 ariko nacyo kikatunanira gutanga kugeza ubwo ivuze ngo basi nimungerageze murebe ko ntabaha umugisha(Malaki 3:10) idufitiye imigisha myinshi ariko yabuze abayikundisha umutima wose, ngo ibahe umugisha.
Abatanze bigomwe bakagira umugisha:
Aburahamu yamenye Imana arayikurikira ava mu byaha hashize iminsi Imana imuha ihishurirwa amenya ko kugenda yubaka ibicaniro ari byo bizamuhesha umugisha, undi munsi asurwa n’ abagabo 3 ahishurirwa ko ari Imana imusuye iri mu butatu abo bagabo ababagira inka yose atanga mu butunzi bwe Imana irabireba ihita imusezeranya umwana, hashize iminsi imusaba gutamba Isaka kugira ngo irebe ko ayikunda yemeye kumutanga iravuga ngo noneho menye ko unkunda imwereka intama yo gucungura Isaka, kandi imuha amasezerano akomeye yo kuba sekuruza w’amahanga kugeza uyu munsi twitwa urubyaro rwa Aburahamu kuko yamenye gutanga.
Icyatumye igitambo cya Kayini kitemerwa ni uko atatekereje ngo ahe agaciro ibyo agiye gukora uwabanje kubitekerezaho Imana yaramwemeye Kayini ahita agira ishyari aramwica n’ubu niko bimeze ishyari riracyari mu bantu ariko nawe wakwemerwa uramutse utekekereje ibyo ugiye gukora.
Imana yakijije Maria abadaimoni 7 undi munsi yibutse aho yamukuye amusukaho amavuta ahenda. Utekereje neza icyo Yesu yakoze mu buzima bwawe wayituriki? Ariko abantu baribagiwe ineza y’ Imana Yuda yarakajwe n’ayo mavuta kuyasuka kuri Yesu ngo apfuye ubusa kandi yari kugurishwa agafasha abakene, Yesu ati abakene muzahorana nabo, n’ubu umwuka wa Yuda urahari ubuza abantu gukorera Imana ubereka ko ibyo batanze bipfuye ubusa ariko gutanga bizana umugisha kuruta guhabwa.
Numvise ubuhamya bw’ umuntu w’umukire wagiye mu rusengero Pastor atangaza ko bafite icyifuzo cy’amafaranga ibihumbi magana atatu ahita avuga ngo ubwo bambonye buriya bazi ko ari njye urayatanga, ahita atanga amafaranga 3 ngo abahime. Ariko icyamutangaje ni uko babonye ibihumbi Magana atatu bashakaga hamwe n’amafaranga 3 amwe yatanze atangazwa n’uko abonetse atari we uyatanze. Gukorera Imana n’ umugisha kuri wowe kandi utabikoze abandi babikora ariko wowe ntuzunguke. Imana iguhe umugisha ko ugiye kwitanga wowe ubwawe nibyo utunze bikaba ibyo umucunguzi. Ukundishe Imana umutima wawe wose n’ ubwenge n’ imbaraga zawe zose ikindi ukunde mugenzi wawe nk’uko wikunda.
Mwari kumwe na Pastor Desire ubakunda akabifuriza amahoro y’ Imana ushaka gukomeza gufashwa, sura www.agakiza.org


text:
Ni ubuhe butumwa itorero rya Tuwatira bwagenewe, mu nzandiko zandikiwe amatorero 7 yo muri Aziya ? (Igice 1)
“Wandikire marayika w’Itorero ry’i Tuwatira uti “Umwana w’Imana, ufite amaso asa n’ibirimi by’umuriro n’ibirenge bye bigasa n’umuringa w’umuteke aravuga aya magambo ati ‘Nzi imirimo yawe n’urukundo rwawe no kwizera kwawe, no kugabura kwawe no kwihangana kwawe, n’uburyo imirimo yawe ya nyuma iruta iya mbere kuba myinshi. Nyamara mfite icyo nkugaya, kuko ukundira urya mugore Yezebeli wiyita umuhanuzikazi akigisha imbata zanjye, akaziyobya kugira ngo zisambane kandi zirye intonōrano.
Umugambi wo kwiga ubu butumwa ni ukugirango aho aya matorero ashimwa tuhigane kandi turebere hamwe icyo banengwaga natwe tubyirinde kugirango turusheho gushaka ibishimwa n’Imana.
Ijambo Tuwatira risobanura amayoberane, bahabwa ubu butumwa itorero rya gikiristo ryari hafi kuzimira. Mu kuvuga kuri iri torero turibanda ku bintu bitatu bikubiye mu butumwa bwoherejwe itorero ari byo: Kurya intonorano kwari mu itorero icyo gihe, gusambana kandi turavuga kuri Yezebeli wari mu itorero.
Inkuru za Yezebeli zitubwirako yari umunyamahangakazi, umukobwa w’umwami w’i Sidoni. Yezebeli yaje gushyingirwa umwami wa Isirayeli witwaga Ahabu. Yezebeli ageze mu Isirayeli yakoze ibintu bitatu bikomeye:
1.Yaganje umugabo we amukura ku Mana ye ahubwo yubaka imyizerere ye
2.Yashimangiye isengwa rya baali, anayubakira ibicaniro mu Isirayeli
3.Yishe abanze kuyoboka imyizere ye
Kugirango tumenye isano iri hagati y’itorero n’imyitwarire ya Yezebeli reka tubanze dusome icyo bibiliya ivuga kuri Yezebeli, 1Abami 16:30-33, “Ariko Ahabu mwene Omuri akora ibyangwa n’Uwiteka kurusha abamubanjirije bose. Nuko bimubereye bito kugendera mu byaha bya Yerobowamu mwene Nebati, ariyongeranya arongora Yezebeli umukobwa wa Etibāli umwami w’Abasidoni, aragenda akorera Bāli arayiramya. Yubakira Bāli icyotero mu nzu ya Bāli yari yubatse i Samariya. Kandi yiremera Ashera, ndetse Ahabu uwo arusha abandi bami b’Abisirayeli bamubanjirije bose kurakaza Uwiteka Imana ya Isirayeli.”
1Abami 18:13 “Mbese ntibabwiye databuja icyo nakoze ubwo Yezebeli yicaga abahanuzi b’Uwiteka, ko nahishe abahanuzi b’Uwiteka ijana mu buvumo bubiri mirongo itanu mirongo itanu, nkajya mbagaburira umutsima n’amazi yo kunywa?”
Ijambo ry’Imana dusomye hano ritwereka neza ibyo Yezebeli yakoreye muri Isirayeli, uko byari bimeze mu gihe cya Yezebeli ni nako byari bimeze ku itorero rya Tuwatira. Ikindi kintu cyavuzwe ni ubusambanyi. Ubu busambanyi si ubusambanyi bukorwa mu mibiri, nubundi muri bibiliya itorero rigereranywa n’umugore (Ibyahishuwe 19:8), itorero rihindanye rigereranywa na maraya (Ezekiyeli 16:30-34). Iyi mvugo ubusambanyi ikoreshwa iyo umugore yataye umugabo we akajya ku wundi cyangwa iyo ababangikanyije nibwo aba abaye maraya, n’itorero iyo ribangikanyije Imana no gukorera isi icyo cyaha gihwana no kwica amasezerano yabashyingiranywe, ibyo nibyo itorero rya Tuwatira ryakoze. Iki gihe itorero ryaranzwe n’ubusambanyi bujyanye no gukorera Imana n’isi kuko ubuyobozi bw’itorero bwivanze no muri politike.
Ikindi Yezebeli yigishije imbata z’Imana kurya intonorano, bisobanuyeko ibyari imigenzo ya gipagani byahinduriwe amazina maze byinjizwa mu myizerere ya gikirisito, ibyari imigenzo ya gipagani bimaze kwinjizwa mu myizerere ya kristo ubwo imbata z’Imana zari ziriye inyama zaterekereshejwe(intonorano).
Urugero rwa zimwe mu ntonorano bashakaga kuvuga muri uru rwandiko rwandikiwe Tuwatira:
1.Ihame ryo kubuza abantu b’Imana gushaka. Iri si ihame rya bibiliya nubwo abatari bakeya bariyobotse. Mu gitabo cya 1Timoteyo 3:1-5, hano havuga ibisabwa kugirango umuntu abe umwepisikopi cyangwa abe umugaragu wa Nyagasani asabwa kuba afite umugore umwe. Ariko imigenzo n’amahame yinjijwe muri icyo gihe na n’ubu aracyakomeje.
2.Isabukuru y’imana y’izuba yasengwaga n’abapagani .Iyo sabukuru niwo munsi w’izuba. Yizihizwaga ku munsi wo ku cyumweru niho havuye ijambo ry’icyongereza Sunday risobanura umunsi w’izuba uyu munsi ni umunsi wo gusenga ku bakrisito.
3.Umunsi wa Noheli, wari umunsi mukuru wa Tamuzi (bambarizagaho ibigirwamana). Uyu wahindutse umunsi w’ivuka rya Yesu. Amateka ya Noheli agaragaza ko uwo munsi mukuru ukomoka mu madini ya gipagani. Hari inkoranyamagambo yagize iti “Umunsi mukuru w’Abaroma witwa Saturunaliya, wizihizwaga mu kwezi k’Ukuboza hagati, ni wo bavanyeho imyinshi mu migenzo ikurikizwa kuri Noheli.
Tuzakomeza n’ubutaha turebera hamwe ubutumwa bukubiye mu rwandiko rwagenewe marayika w’itorero rya Tuwatira nicyo bisobanuye ku itorero ry’uyu munsi.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Komera Ana ubusugi bufite akamaro. Cyane cyane mu gihe cyo gushyingirwa aho umuhungu aba yumva ashaka gufunukura kandi bitera n'umukobwa ishema iyo afunukuwe...Ibindi nk'uko nkunze kubivuga kami ka muntu ni umutima we ibyo bamwe bita ko bifite akamaro abandi bumva byarataye igihe. Ni amajyambere ubu byose birashoboka.


text:
Bahati wo mu itsinda rya Just Family yasobanuye byimbitse uko byagenze kugirango Bishop Rugagi abe amufitiye ideni ry’amadorali 200, anavuga ko abitse amabanga menshi atifuza gutangaza kuko byasenya byinshi.
Mu minsi ishize nibwo Umupasiteri umaze kwamamara mu Rwanda no hanze yarwo biturutse ku bitangaza akora birimo gukiza abarwayi, kuba atunze imodoka zihenze n’ ibindi yatangaje amabanga ya Bahati wahoze muri Just Family uherutse kumushinja ko yamwambuye amadorali 200 y’ Amerika.
Mu kiganiro n’itangazamakuru cyo kuwa 11 Ugushyingo 2017 Rugagi yabajijwe n’itangazamakuru ibijyanye n’amafaranga bivugwa ko afitiye umuhanzi Bahati. Icyo gihe Bishop Rugagi yavuze nta mafaranga abereyemo Bahati. Avuga ko Bahati aramutse akeneye n’ igihumbi cy’ idorari yakimuha.
Yagize ati “… Ubonye nibura niyo avuga ibihumbi 3 by’ amadorali, amafaranga magana abiri? Nibura niyo ambereshyera ikindi, n’ abo tubana barabizi amafaranga ntabwo nayapfa n’ umuntu”
Muri iki kiganiro kandi Bishop Rugagi yavuze ko Bahati yigeze kujya mu rusengero rwe akamubwira ko agiye gukoresha ubukwe kandi ko nta mafaranga ahagije afite.
Ati “Icyo gihe yaraje arambwira ngo ngiye kurongora kandi nta bushobozi mfite ababyeyi n’ inshuti barantereranye kubera gusenga. Yambwiye ko agiye kumurika album y’ indirimbo zihimbaza Imana kugira ngo abone amafaranga yo gukoresha ubukwe”
Bishop Rugagi yakomeje agira ati “Indirimbo ze narazumvishe ndetse mubwira ko indirimbo ze zitameze neza, arambwira ngo n’ intangiriro zizagenda zitera imbere… Namuhaye ibuhumbi 270 mbwira n’ abandi bantu bamuha amafaranga”
Ubwo iyi nkuru yatambukaga ku itariki ya 11 Ugushyingo 2017 ikinyamakuru UMURYANGO twagerageje kuvugana na Bahati ntibyadushobokera kuko Bahati yatubwiye ko telefone ye irimo kohereza amajwi ariko itarimo kuyakira.
Yagize ati "Ndabizi urimo unyumva arimo njye ntabwo ndimo kukumva telefone yanjye yaguye. Nyoherereza message"
Nyuma yo koherereza Bahati ubutumwa bugufi ntabwo yigeze abusubiza twongeye kuguhamagara ntiyitaba twongeye inshuro ya gatatu dusanga telefone ye yavuye ku murongo.
Bahati yaganiriye na KT Idolrs kuwa gatandatu w’icyumweru dusoje atangira avuga ko adashaka kugira byinshi avuga kuri iki kibazo kuko Bishop Rugagi yamuharabitse kandi ngo ibyo yavuze byose si ukuri ubwo yari mu kiganiro n’itangazamakuru.
Yagize ati “Ibyo bintu rero bya Rugagi ntabwo nyifuza kugira icyo mbivugaho kubera ukuri kuri hagati yanjye nawe.Ntabwo ndi umwana wo kujya kubeshya ko amfitiye amafaranga hari impamvu numva ntakomeza kuvugaho byinshi.”
Yavuze ko atakwemera guhomba amafaranga afitewe na Bishop Rugagi ahubwo ngo yumva atagikeneye kuvuga kuko ukuri akuzi kandi ngo na Rugagi yirengagiza ukuri akuzi.Ati “Hari ikintu kimwe njye nkunda kubwira abanyarwanda bakumva.Mu bintu yatangaje yavuze ko namusabye ko ansezeranya n’umukunzi tubana mu rugo kandi mu byukuri yaraturanze mu rusengero nk’abageni rero buri muntu wese yakwikuriramo ukuri.”
Avuga ko buri wese yakuramo ukuri kwe ashingiye ku kuba Bishop Rugagi yararanze mu rusengero abazasezerana akanavugamo Bahatani n’umukunzi we kandi yari azi neza ko babana mu inzu imwe.Ngo kuki mubo yaranze mu rusengero atakuyemo Bahati kandi yari azi neza ko abo azasezeranya babana mu nzu imwe nk’umugabo n’umugore.
Bahati ati “Nawe uhita ubyumva ukibaza impamvu.Buriya Bibiliya ibivuga neza ‘bazakora ibitangaza mu izina ryanjye’ atari ariko niba ivuga ngo izababwira ngo nimujyenda mwashizi b’isoni mwe ikomeza ivuga ngo muzabamenyera ku mbuto bera’
Ngo imbuto abashumba bera biragoye kuzimenya utagendana nabo cyangwa se utabana nabo kugirango ubone ibyo bakora. Ati “Icyo nakubwira ibye ndabizi ariko nta kintu nabivugaho.”
Yungamo ati “Ikintu navuga agaragara nk’umukozi w’Imana niko abantu bamuzi.Bamuzi nk’umushumba w’Imana nk’umukozi w’Imana.Ntabwo akora ibitangaza by’Imana.Abantu bamufata nk’uvuga ukuri njye bakavuga ko mvuga ibinyoma.Nta bantu bumva ukuri kwanjye ahubwo bumva ukuri kwe.Niyo mpamvu ntagishaka kugira icyo mbivugaho ariko mu byukuri niba Imana ibaho kandi twizerako Imana ibaho ukuri kuzagaragara.”
Uyu muhanzi yagaragaje ko icyo apfa na Rugagi akizi ‘agaragara nk’umukozi w’Imana ariko njye icyo dupfa ndakizi’.Avuga ko yababajwe n’uburyo Bishop Rugagi yafashe umwanya ungana n’iminota icumi amuvugaho kandi ari ibinyoma.
Yakomeje avuga ko Rugagi atirengagije nawe azi neza ko yabeshye itangazamakuru.Ngo ntabwo ashaka gukomeza kumuvugaho kuko atabuze amafaranga yo kwishyura inzu cyangwa ngo abure icyo kurya.
Bishop Rugagi ubwo yari mu kiganiro n’itangazamakuru
Avuga ko ari amadorali 200 Rugagi amufiteye ariko ngo yatunguwe no kumva atangaza ko yamuha arenze amadorali 1000.Abajijwe uko byanze kugirango Bishop Rugagi abe afite amadorali 200 ye, Bahati yavuze ko hari umuntu w’inshuti ye wayasigiye Rugagi amusaba ko aza kuyamuhera Bahati ngo kuva icyo gihe yarategereje araheba.
Ati”Ni umuntu wari uyamfitiye twasengeraga mu rusengero rumwe yaje ku rusengero ayanzaniye arambura ariko kubera y’uko yari aziko Rugagi tuganira arayamusigira amusaba ko azakuyanshyikira.Rugagi nawe yaje kumpamagara ambwira ko hari ubutumwa amfitiye ambwira ko hari amafaranga yanjye amfitiye yahawe n’uwo muntu.”
Bahati avuga ko atigeze yirukanwa mu rusengero kandi ko atavuga byinshi uko byanze.Ngo niba Rugagi yiteguye ko byose byajya hanze yitegure bazahangane abivuge.
Ahakana ko nta ruswa yigeze amuha ngo abasezeranye we n’umukunzi we, ati “Ubwa mbere yaravuze ngo namusabye ko adusezeranya.Ubundi arongera aravuga ngo ni ruswa namuhaye kugirango ansezeranye.Nonese niba naramuhaye ruswa kugirango ansenzeranye ubwo njye nawe turi iki? Nta ruswa namuhaye kuko ni amafaranga yanjye amfitiye.Avuga kimwe akongera akivuguruza.”
Yakomeje avuga ko hari igihe kizagera akavuga ukuri niba Rugagi abishaka.Ngo afite amabanga yiwe adashobora gushyira hanze ari nayo mpamvu Rugagi atinya ko yabishyira hanze ‘hari igihe umuntu akurakaza ukumva wanashyira hanze n’ibyo udashaka kuvuga’.
Ngo kuba Rugagi akunze kumuvuga nabi agamije ko umunsi Bahati azamushyira hanze azatanga abagabo b’uko agamije kumusebya mu bantu.Yavuze ko atagisenga nka mbere ariko ko afite ahandi asengera kandi naho hari Imana.
Bahati ngo yiteguye gushyira hanze ukuri kwose kwa Rugagi


text:
Dusobanukirwe byinshi ku bitabo byanditswe na Mose
Ubusanzwe tuzi neza ko ibitabo byanditswe na Mose ari bitanu aribyo : ITANGIRIRO, KUVA, ABALEWI, KUBARA, GUTEGEKA KWA KABIRI; ibi bitabo kandi nta gushidikanya ni byo bibanziriza ibindi byose bigize Bibiliya. Abayuda bo babyita ʺAMATEGEKO ʺ ibyo bitabo byari imizingo itanu nk’uko ibitabo byo muri Bibiliya icyo gihe byari biri.
Muri rusange iyo twiga ibi bitabo dusanga bisa n’aho ari igitabo kimwe kuko byose byuzuzanya ku nkuru cyangwa inyigisho zikurikirana.
Aya mazina ahabwa ibi bitabo bitanu bya Mose ahesha kubona ko byose bigize umubumbe umwe Amategeko menshi Imana yategetse Abisiraheli aboneka mu gitabo cyo Kuva no mu Gutegeka kwa kabiri. Naho amategeko cumi Mose yaherewe ku musozi Sinayi aboneka mu gitabo cyo Kuva.
ITANGIRIRO:Iki gitabo kitumenyesha mu buryo bwihariye intangiriro y’ibintu byose kandi kitubwira uburyo Imana yaremye ibintu byose, uburyo umuntu yaremwe, uko yaje kugwa mu cyaha kandi icyaha kikamuzanira urupfu.
KUVA: Iki gitabo kitwereka uburyo Imana itaretse umuntu n’ubwo yayihemukiye, ku bw’urukundo imukunda yongera kumutegurira kubaho neza ari nacyo cyatumye ikuza Abisiraheli mu gihugu cy’uburetwa mw’Egiputa imbaraga zayo nyinshi.
ABALEWI: Iki gitabo kitwereka uburyo abantu bagomba kwiyunga n’Imana mu buryo bw’ibitambo kandi kitwereka uburyo abantu bakwiyuzuza n’Imana no gushyikirana na yo kikanatwereka uburyo umuntu agomba kwirinda icyaha
KUBARA: Iki gitabo kitwereka uburyo Abisiraheli babaye mu butayu bwa Sinayi n’igihe kingana n’imyaka mirongo ine bamaze mu rugendo. (imyaka ibiri bamaze ngo bagere mu butayu n’imyaka mirongo itatu n’umunani (38) bamaze mu butayu.
GUTEGEKA KWA KABIRI: Iki gitabo gisubiramo ibyo Mose yari yaravuze n’ishyirwa mu bikorwa ryabyo nk’uko biboneka mu gitabo cyo Kuva. Iki gitabo kandi kirangiza kinatubwira uko Abisiraheli binjiye mu gihugu cyabo cy’i Kanani.
Uko ibi bitabo bikurikirana ni nako byuzuzanya kimwe gitangirira aho ikindi kirangirira, muri make dore uko byuzuzanya:
Umuntu yararemwe aza kugwa mu cyaha. (Itangiriro).
Imana iramucungura imukura mu buretwa (Kuva).
Imwereka uburyo agomba gushyikirana nayo (Abalewi).
Imucisha mu nzira iruhije y’ubutayu (Kubara).
Imutegura inamwibutsa kwinjira mu gihugu cy’isezerano (Gutegeka kwa kabiri).
Iyi yari incamake kugirango usabanukirwe ibi bitabo bya Mose ariko mu mcamake, ubutaha nkurarikiye kuzakurikirana amateka ya buri gitabo cya Mose
Kandi nkwijeje ko uzarushaho gusobanukirwa na byo


text:
Uko byamera kose, ntabwo bnirangirira aho,kuko iyo umuhungu agusabye ko mwashyingirana hanyuma ugakomeza ubishidikanyaho,ntabwo acika intege kugeza igihe wemereye,kubera igitutu aba yagushyizeho nawe ntubona umwanya ngo ubanze utekereze kuri ibi bintu bikurikira mbere yuko umwemerera ko mwarushingana.
Ibintu 7 by’ingenzi buri mukobwa wese agomba kugenderaho mbere yuko yemerera umusore ko barushingana
1.Niba koko ari umunyakuri kuri wowe
Ugomba kubanza ukamenya neza umusore ugiye kwemerera ko murushingana,niba ari umunyakuri imbere yawe,ku magambo ye ndetse no kubikorwa bye.Niba ibi bintu atabyujuje hanyuma ugahubuka ukamwemerera nta na rimwe uzagira amahoro mu mubano wanyu,umugabo wawe agomba kuba ari umunyakuri kuri wowe,akakubwiza ukuri kose nta na hamwe akubeshye.
2.Umutungo afite
Nanjye ndi umwe mu basore badakunda abakobwa bakunda abasore bakurikiye amafaranga,ariko na none ntabwo bivuze ngo wiyahure kuri wa musore udafite icyo yimariye ngo azakikumarira,byibura banza umenye niba umusore ugiye kwemerera ko murushingana afite ububasha bwo kugaburira urugo rwe,cyangwa niba afite n’imipango myiza y’imbere hanyu hazaza,cyangwa se niba afite inzu ye mwabamo cyangwa se afite ububasha bwo kuba mwakodesha,Wishyingirana n’umusore udafite amafaranga ashobora kubafasha.
3.Imico ye
Iki ni ikindi kintu abakobwa badakunze kwitaho kandi ari ingirakamaro,Niba umusore mugiye gushyingiranwa adashobora gutegeka umujinya we,hari umuntu uzahababarira kandi uwo muntu ni wowe,Wishyingirana n’umusore uzaguhisha Ikofi ye,mu gihe utazi umutungo w’umugabo urugo ruzakunanira.
4.Urukundo agufitiye
Ese ubu nta gukunda kuko aguharaye ?Ese ashobora kugenda ibirometero n’ibirometero kubwawe ?Ese akwiyumvamo byukuri bitari uburyarya ?Ese agufata nk’umuntu udasanzwe ?Ibi bibazo ni ingirakamaro ugomba kubanza kubyibazaho kandi ukabibonera n’ibisubizo.
5.Uburyo umwiyumvamo
Abakobwa benshi bakunze gushyigirwa bagishidikanya ku byiyumviro byabo ku basore,ugomba ukabanza ukisuzuma wowe ubwawe niba koko ukunda uwo musore ugiye kwemerera gushyingiranwa,ntabyo kumvikana,niba utamukunda nta n’impamvu yo gushyingirana nawe.
6.Ese witeguye bingana ute ?
Gushinga urugo bitandukanye no gukundana bisanzwe,ugomba ukabanza ukabyitegurira igihe kinini,wihubukira gushakana banza witonde ubyitegure wowe ubwawe.
7.Hari undi ukunda ?
Ugomba kubanza nawe ukinyuramo ukisuzuma,Amacenga yo kuba warashyingiwe hanyuma ufite nundi ugikunda,mugikundana ugomba kubanza ukabyigizayo,Niba Atari we wenyine watwawe n’umutima wawe ntabwo warukwiye kumwemerera,ahubwo wowe warufite gukomeza urugendo rwawe byibura kugeza igihe bimwe bizacyemuka.


text:
Amakara y’intusi (eucalyptus) : aya makara y’intusi umurimo wayo ni ukunyunyuza imyanda iri mu mara. Amakara y’ibiti afite umumaro mwinshi mu murimo wo kuvura, aho ubwo bushobozi bushingiye ni mu kunyunyuza imyanda. Byaba binyuze mu kuyanywa cyangwa kuyarambika ahari kukubabaza ku ruhu, amakara afite ubushobozi bwo gutāngīra uburozi n’imbuto z’indwara, ndetse n’amazi mabi aboneka mu ngingo zirwaye. Amakara y’intusi agomba kunogerezwa akaba ifu inoze, ni ho ashobora kuba ingirakamaro.
- Ushobora gufata igice cy’ikiyiko ukavanga mu kirahuri cy’amazi ukanywaho kane ku munsi
- Ushobora no gufata ikara ryiza ukarihekenya
- Ushobora gufata ifu y’amakara ukavanga n’amavuta ya elayo, byamara guhinduka agatsima, ukakarya, gashobora kuvura indwara zikurikira :
Gutinda mu nda kw’ibyo kurya
Impiswi no kuziba ko mu mara
Gucikagurika kw’amara no gutonekara
Amakara aragombora
Ashobora gukiza unyoye imiti yica
Avuta ikirungurira
Indwara z’amaso
Avura umutwe
Avura ibisebe byo mu nda
Avura ubushye
Indwara yo kubyimbagirana
Indwara yo kuruka
Indwara yo guhitwa amaraso


text:
Ubushakashatsi bwakozwe n’itsinda ry’abanyadanimark ryasanze ko umubare munini w’abakobwa binjira mu gice cy’ubwangavu ku myaka 10. Ibyo bituma habaho impungege ko abakobwa benshi batangira kwishora mu mibonano mpuzabitsina bakiri bato.
Uko kuba abangavu bakiri bata byaba bifitanye isano n’ibyo barya cyangwa se n’ibindi bintu basanga mu byo baba bariye.
Impunduka kandi ziba mu iterambere zituma abana benshi b’abangavu bagira amahirwe menshi yo kurwara indwara z’ibyaduka nka kanseri y’ibere, umubyibuho ukabije n’ibindi.
Ubushakashatsi bwakozwe n’ishami ryita ku mikurire no ku myororokere ryo muri Kaminuza yigisha abaganga y’i Copenhagen bwavumbuye ko ku bakobwa 1000 bakoreweho ubushakashatsi, umubare munini utangira kugaragaza ibimenyetso bwa kanseri y’ibere ku myaka 10.
Mu gihe mu kinyejana cya 19(mu myaka y’i 1800-1899), abakobwa bajyaga mu kigero cy’ubwangavu bari ku myaka 15 kuzamura naho abahungu bakajya mu kigero cy’ubugimbi ku myaka 17 kuzamura, muri za 60 imyaka yaraguye igera kuri 12.5 ku bakobwa naho ku bahungu igera kuri 14. None ubu igeze ku 10.
Imwe mu mpamvu zishobora gusobanura izo mpunduka mu mikorere y’imibire y’ababyiruko yaba ibiryo bafata. Ntawe uyobewe ko abana b’iki gihe barya neza kurusha abana bo mu bihe byashize, ndetse ibyo binagaragazwa n’umubare munini w’abana bafite ikibazo cy’umubyibuho ukabije ku buryo ndetse mu bihugu bimwe minisiteri z’ubuzima zifite amashami ashinzwe kuryanya umubyibuho ukabije.
Izo mpunduka zidasanzwe zigira ingaruka nyinshi ku mikurire y’abana cyane cyane ku bijyanye n’imibanire yabo n’ababyeyi yabo kuko ababyeyi benshi ntibashobora kumva uburyo umwana w’imyaka 10 ashobora kwitara nk’inkumi y’imyaka 20 cyangwa se agashaka gukora ibyo bakuru be batigeze bakora? Kuri ibyo hiyongeraho ibibazo abana bageze mu gihe cy’ubugimbi bahura nabyo namwe mutayobewe.
Bimwe mu biribwa bishobora gutera ibyo bibazo byo kwinjira mu bwangavu hakiri kare ku bakobwa harimo kurya imyama nyinshi kuko zongera umubare wa protein mu mubiri bityo bityo bigashobora gutuma udusabo twabo duhisha mbere kurusha abadafata proteins nyinshi mu mubiri wabo.
Ibyo biroroshye no kubyerekana hano mu Rwanda kuko biswi ko abakobwa bo mu migi bakura mbere ya bagenzi babo bo mu byaro. Kimwe mu bisobanuro byatangwa ni imirire itandukanye hagati y’abo bakobwa babiri kurusha kubisobanura ugendetse ku byo babona aho baba.Umuntu ashobora gusoma ibi bintu akibwira ko wenda dushaka kuvuga ko guhera ubu atari byiza guha abana bacu ibyo umubiri wabo ukeneye byuzuye proteines? Ibyo sibyo nagato. Kuko imyama zifite byinshi umubiri ukeneye birimo fer, zinc ku buryo badashobora kuzireka gutyo. Ahubwo byaba byiza bagiye bazisimburanya n’ibindi bintu nabyo bikize muri proteines nk’imboga.


text:
Korali Integuza yaririmbye ‘Banza uhehe ayo waneye’ ibarizwa mu Itorero ry’Abadiventisiti b’Umunsi wa Karindwi, ikorera umurimo w’Imana muri Repubulika Iharanira Demokarasi ya Congo ahitwa i Masisi ari naho yashingiwe.
Iyi korali iyoborwa n’umugabo witwa Rutivumbura Enock uhamya ko bahimbye “Banza uhehe ayo waneye bagamije gutanga ubutumwa bwibutsa abantu ko bakwiye kugororokera Imana ndetse iteka bakajya basukura imitima yabo mbere yo kwegera imbere y’Imana”.
Muri iyi ndirimbo humvikanamo amagambo ‘Banza uhehe ayo waneye’ yisubiramo kenshi ari nayo mpamvu abayumva bidahita biyumvisha ko igamije ‘guhimbaza Imana’ cyangwa niba yashyirwa mu gatebo k’izitwa iz’Isi zuzuyemo amagambo yo gucyurirana nka bimwe bizwi mu njyana ya Hip Hop.
Mu nyikirizo y’iyi ndirimbo abagabo binjira baririmba bati:
Banza uhehe ayo waneye abajya ku murimo babone aho banyura,
Banza uhehe ayo waneye dore haranyerera batayicaramo,
Banza uhehe ayo waneye dore ntihabona barayanyura he.
Sanga umuturanyi wawe wajyaga agusaba akunyu ukamucunaguza ngo bajye bagura, Ubanze uhehe ayo waneye.
Jya ku wari umukunzi wawe wateganyaga kuzamushaka,wamuteye inda uramwihakana,
Jya ku wari umukunzi wawe ubanze uhehe ayo waneye
Yewe barasoma, bafite ibitabo, baririmba neza ariko ni abanywi,
Banza uhehe ayo waneye…
Yewe barambara bahorana isuku, babwiriza neza ariko ni abasambanyi,
Banza uhehe ayo waneye….
Yewe barahana bigisha abandi ariko bo ntibiyigisha, banza uhehe ayo waneye…
Korali Integuza iririmba mu Kinyarwanda ariko igizwe n’abaririmbyi bakomoka muri ‘Repubulika Iharanira Demokarasi ya Congo’ ariko bafite ubumenyi muri uru rurimi ndetse bafite n’izindi ndirimbo zisanzwe zicurangwa mu Rwanda.


text:
N’ubwo buri gihugu cyose ku Isi kiba gifite umuhigo ko abenegihugu bacyo biga,hari ibihugu 10 bya mbere birusha ibindi mu kugira Ubumenyi n’Uburezi bufite ireme.
Nk’uko Global Human Capital report ya 2017 ibigaragaza Noruveje ni cyo gihugu cya mbere ku isi kigaragaramo abakozi bafite ubumenyi buhanitse ku rusha ibindi bihugu,aha bigaterwa n’ireme ry’uburezi naryo riri ku rwego rwiza.
Finland ni yo ifata umwanya wa kabiri ,icyo gihugu cyashyize imbara nyinshi mu kwigisha abenegihugu bacyo,ubumenyi bugezweho uhereye mu mashuri abanza yaho no mu burezi bw’aho muri rusange.
Ubusuwisi bufata umwanya wa gatatu ,bafite ireme ry’uburezi rikomeye hakongerwaho amahugurwa atangwa n’uburezi bwaho .
Uko bikurikirana ku rutonde rwa Global Human Report ya 2017
1.Noruveje
2.Finland
3.Ubusuwisi
4.Leta zunze ubumwe z’amerika
5.Danimarike
6.Ubudage
7.Newzealand
8.Suwede
9.Slovaniya
1.0Australiya
Uburezi bufite ireme,ni rumwe mu rufunguzo rutuma igihugu kibasha kwiteza imbere mu buryo bufatika.


text:
Ese Abakristo bakwiriye kujya gusengera ahantu hatagatifu?
BURI mwaka, abantu barenga miriyoni 6 bajya mu ishyamba ry’amasederi riri ku mwigimbakirwa wa Shima mu Buyapani. Abo bantu bahurira ahantu hatagatifu hitwa Ise. Abashinto bamaze imyaka igera ku bihumbi bibiri bahasengera imanakazi y’izuba yitwa Amaterasu Omikami. Iyo bahageze babanza kwiyeza. Bakaraba intoki, bakiyunyuguza mu kanwa maze bakinjira mu cyumba basengeramo, bahagera bakunama, bagakoma amashyi hanyuma bagasenga. * Nanone Abashinto bemererwa gusengera mu yandi madini kandi Ababuda, abiyita Abakristo n’abandi, babona ko kwifatanya mu masengesho y’Abashinto nta cyo bitwaye.
Amadini akomeye afite ahantu yita ko ari hatagatifu * kandi abantu babarirwa muri za miriyoni bajya kuhasura. Mu bihugu byiganjemo Abakristo, hari kiliziya cyangwa insengero nyinshi zeguriwe Yesu, Mariya cyangwa abatagatifu. Ahandi hantu bita ko ari hatagatifu ni aho Bibiliya ivuga ko habereye ibintu bikomeye cyangwa “ibitangaza” hamwe n’ahari ibisigazwa by’abatagatifu. Abantu benshi bajya gusengera ahantu nk’aho kuko batekereza ko ari bwo Imana izumva amasengesho yabo. Abandi bumva ko kuhagera bakoze urugendo rurerure, bigaragaza ko bakomeye ku idini ryabo.
Ese Imana isubiza amasengesho yacu ari uko tugiye gusengera ahantu hatagatifu? Ese Imana ishimishwa no kubona abantu bakora ingendo ndende bajya aho hantu? Ubundi se Abakristo bakwiriye kujyayo? Ibisubizo by’ibyo bibazo biradufasha kumenya niba bikwiriye kandi bidufashe kumenya uburyo bwo gusenga bwemerwa n’Imana.
GUSENGA “MU MWUKA NO MU KURI”
Ikiganiro Yesu yagiranye n’Umusamariyakazi, kigaragaza uko Imana ibona ibirebana no gusengera ahantu “hatagatifu.” Yesu yanyuze i Samariya, ageze ku iriba ryari hafi y’umugi wa Sukara aricara ngo aruhuke. Yahise atangira kuganira n’umugore wari uje kuvoma amazi kuri iryo riba. Bakiganira, uwo mugore yagize icyo avuga ku kibazo cy’ubwumvikane buke bwari hagati y’Abayahudi n’Abasamariya. Yagize ati “ba sogokuruza basengeraga kuri uyu musozi, ariko mwe mukavuga ko i Yerusalemu ari ho abantu bakwiriye gusengera.”—Yohana 4:5-9, 20.
Umusozi uwo mugore yavugaga, ni umusozi wa Gerizimu, wari ku birometero 50 mu majyaruguru ya Yerusalemu. Kuri uwo musozi hari urusengero Abasamariya bateraniragamo bizihiza iminsi mikuru, urugero nka Pasika. Aho kugira ngo Yesu yibande kuri ubwo bwumvikane buke, yaramubwiye ati “mugore nyizera. Igihe kigiye kuza ubwo muzaba mutagisengera Data kuri uyu musozi cyangwa i Yerusalemu” (Yohana 4:21). Kuba ayo magambo yaravuzwe n’Umuyahudi, byari bishishikaje cyane! Kuki abantu batari kuzongera gusengera Imana i Yerusalemu?
Yesu yakomeje agira ati “igihe kigiye kugera, ndetse ubu cyageze, ubwo abasenga by’ukuri bazasengera Data mu mwuka no mu kuri; kandi koko, Data ashaka abameze nk’abo kugira ngo bamusenge” (Yohana 4:23). Abayahudi bari bamaze imyaka ibarirwa mu magana babona ko urusengero ruhebuje rw’i Yerusalemu, ari rwo huriro ry’abasenga Imana bose. Bajyagayo incuro eshatu mu mwaka kugira ngo batambire ibitambo Imana yabo Yehova (Kuva 23:14-17). Ariko Yesu yavuze ko ibyo byose byari guhinduka, maze “abasenga by’ukuri” bakajya basengera Imana “mu mwuka no mu kuri.”
Urusengero rw’Abayahudi rwari rwubatswe ahantu hazwi. Ariko umwuka n’ukuri si ibintu ushobora kubonesha amaso. Ku bw’ibyo, Yesu yashakaga kuvuga ko ihuriro ry’abasenga by’ukuri ritari kuba ahantu hagaragara, haba ku musozi wa Gerizimu, mu rusengero rw’i Yerusalemu cyangwa ahandi hantu hatagatifu.
Nanone muri icyo kiganiro, Yesu yavuze ko “igihe” cyari kigiye “kugera,” uburyo bwo gusenga Imana bugahinduka. Ibyo byabaye igihe Yesu yapfaga, maze akavanaho uburyo bwo gusenga bw’Abayahudi bwari bushingiye ku Mategeko ya Mose (Abaroma 10:4). Nanone yaravuze ati “igihe . . . cyageze.” Kubera iki? Ni uko Mesiya yari yaratangiye gukorakoranya abigishwa be bari kuzumvira itegeko yatanze nyuma yaho, rigira riti “Imana ni Umwuka, kandi abayisenga bagomba kuyisenga mu mwuka no mu kuri” (Yohana 4:24). Gusenga mu mwuka no mu kuri bisobanura iki?
Igihe Yesu yavugaga ibyo gusenga mu mwuka, ntiyashakaga kuvuga ko hari uburyo bwihariye bwo gusenga mu mwuka. Ahubwo yashakaga kuvuga ko umwuka wera ari wo ugomba kutuyobora, ukadufasha gusobanukirwa ibyanditswe byera (1 Abakorinto 2:9-12). Ukuri Yesu yavugaga ni ubumenyi nyakuri bwo muri Bibiliya. Ku bw’ibyo rero, kugira ngo dusenge Imana mu buryo yemera, si ngombwa kujya ahantu runaka hihariye. Ahubwo tugomba kuyisenga dukurikije uko Bibiliya yigisha kandi tuyobowe n’umwuka wera.
UKO ABAKRISTO BABONA AHANTU HATAGATIFU
None se Abakristo bakwiriye kubona bate ibyo kujya gusengera ahantu hatagatifu no kuramya amashusho? Dukurikije itegeko Yesu yatanze ry’uko abasenga by’ukuri bagomba gusenga mu mwuka no mu kuri, biragaragara ko amasengesho avugiwe ahantu hatagatifu adafite agaciro kihariye mu maso ya Data wo mu ijuru. Nanone, Bibiliya itubwira uko Imana ibona ibyerekeye gusenga ibigirwamana. Igira iti “muhunge ibikorwa byo gusenga ibigirwamana.” Nanone igira iti “mwirinde ibigirwamana” (1 Abakorinto 10:14; 1 Yohana 5:21). Ubwo rero, Abakristo b’ukuri ntibagombye gusengera ahantu aho ari ho hose hitwa ko ari hatagatifu, cyangwa hashyigikira ibyo gusenga ibigirwamana. Muri make, kubera ko ibyo bijyana no gusenga ibigirwamana, ntibabikora.
Ibyo ariko ntibisobanura ko Imana ibuza abantu kugira ahantu basengera, bakahigira Ijambo ry’Imana kandi bakaritekerezaho. Ahantu habera amateraniro hagomba kuba hafite isuku, hiyubashye, mbese bigaragara ko ari ahantu ho kwigira Ijambo ry’Imana. Nanone kugira ikintu kikwibutsa uwawe wapfuye, nta cyo bitwaye. Ibyo bishobora kuba bigamije gusa kumukwibutsa cyangwa kugaragaza ko wamukundaga. Ariko gufata aho hantu nk’aho ari hatagatifu, gusenga ibishushanyo cyangwa ibisigazwa by’abatagatifu bihaba, bihabanye cyane n’amagambo Yesu yavuze.
Bityo rero, si ngombwa ko ujya ahantu hatagatifu kugira ngo Imana yumve amasengesho yawe. Nanone Imana ntizaguha imigisha idasanzwe bitewe n’uko wakoze urugendo rutagatifu. Bibiliya itubwira ko Yehova Imana we ‘Mwami w’ijuru n’isi, ataba mu nsengero zubatswe n’amaboko.’ Icyakora ibyo ntibivuga ko Imana iri kure yacu. Dushobora kuyisenga kandi ikatwumva aho twaba turi hose, kuko “itari kure y’umuntu wese muri twe.”—Ibyakozwe 17:24-27.
^ par. 2 Imigenzo ijyana no gusenga Shinto igenda itandukana.
^ par. 3 Reba agasanduku gafite umutwe uvuga ngo “ Ahantu hatagatifu ni hantu ki?””


text:
Urwango” ni ijambo ribi cyane. Ariko ntibivuze ko ryaba ribi ku rwego byageraho bibabaza umugabo ugereranyije nuko agukunda.
Nibyo koko ushobora kuba warumvise neza cyangwa se uzi ko hari ibintu bidashimisha abagabo.
Ni ibintu bigoranye kuba yabikubwira ko bitamushimisha kuko umutima we akenshi ntiwabimwemerera.
Reba ibintu 10 umugabo wawe cyangwa yanga inshuti yawe y’umuhungu idakunda kuri wowe:
1. Ntakunda kumva ngo umeze nabi
Mu gihe wumva umeze nabi umugabo wawe nawe akabimenya ahita yumva mu mubiriwe atameze neza kukurusha kuko ntago aba yifuza ko wagira uburibwe muri wowe.
Umutima we uratera cyane ukamurya kubera ukuntu abayumva agukunda cyane. Icyo akora ni ugushaka inzira zose zishoboka kugira ngo akwiteho mu buryo bwose.
Ntuzumve ko atakwitayeho, ahubwo biba byamubabaje ku buryo utakumva. Iki kintu rero ntabwo umugabo wawe agikunda cyangwa inshuti yawe y’umuhungu igikunda.
2. Ntakunda kuba yakubona urira
Nta kintu kibabaza kikanatera agahinda umugabo wawe kukubona urimo urarira, kabone nubwo yaba yagukuise.
Ashobora kuba yarakumvise urimo uraririra gake nko mu rwiyuhagiriro muvuganye nabi. Ariko ntakunda kuba yabona umugore we arira, kuko amarira yawe aramushavuza akagira aghinda kenshi ku mutima we.
Naramuka aguhojeje uzemere uceceke kuko bizamushimisha cyane kuko kukubona urira ntabwo ari byiza kuri we.
3. Ntakunda ko wamujya kure
Umugabo wawe agukumbura cyane akumva yahindutse nk’umusazi muri we, birenze uko wowe ubitekereza. Kukubura iruhande rwe biramushavuza cyane akumva abuze amahoro muri we atakubonye.
Ibi niukuri kuko aba agutekereza cyane birenze. Nkiyo hari ahantu wagiye abayumva utatinda yo kuko akenshi aranakubwira ngo ubanguke ntutinde yo.
Kandi wibuke ko wowe mugore umugabo wawe no mubyatumye ngo akugira umugore kwari ukugira ngo umube hafi ibhe byose ajye akubona.
4. Ntakunda kukubona nta cyizere wifitiye
Umugabo wawe nta kunda kuba yaba akuri iruhande kubera aba akeka ko umeze neza nta kibazo na kimwe ushobora guhura nacyo.
Akunda kuba ari kumwe nawe mu gihe abona ko wifitiye icyizere cy’ibyo uri gukora. Ariko iyo abona wifitemo akavuyo ntago abikunda, areba intege nke zawe.
Biramubabaza kubona utari gukora ibyo ugomba gukora neza, kuko ngo aba abona nta cyizere wifitiye bikamubabaza.
5. Ntakunda umuntu yagufata nabi
Ubusanzwe abagabo barihangana mu buzima bwabo. Niyo mpamvu amaraso yabo atishimira kubona undi muntu agufata nabi, uko utari ugasanga akeneye kumenya byinshi kuri wowe.
Ibi biramubabaza cyane kurusha uko wowe wumva bikubabaje. Utekereze ko impamvu y’ibi aruko agukunda kandi ataba asobanukiwe impamvu abantu batakubaha nkuko abayumva byagakwiye kugenda.
6. Ntakunda ko washaka kwigira nkuko abandi bagore bameze
Akenshi aho tuba ndetse n’abo tubana nibo bashobora gutuma duhindura imitekerereze n’imikorere.
Niba ushakanye n’umusore wigira ukumva amabwire y’abandi bagore bakubwira koi bi cyangwa biriya aribyo umugabo wawe yakunda kurusha biriya wamukoreraga.
Umugabo wawe yagukundiye uko uri ndetse n’uburyo wamushimishagamo ariko niwiha gushaka gukora ibintu btamushimisha habe na gato ntabwo azigera abyihanganira ahubwo uzabona akunda guhora arakaye wibaze impamvu yabyo uyibure.
Ntiyishimira ko wakigana ibyo abandi bakora kugira ngo bashimishe abagabo babo kuko wowe icyo yagukundiye ni icyo umukorera cyangwa se wamukoreraga.
Nushaka kumva amabwire wowe mugore, urimo urasenya urugo rwawe. Ibyo rero ntago umugabo azabyihanganira.
7. Ntakunda kukubona watsinzwe
Umugabo wawe arashaka ko ahora akubona ushoboye, wimwereka ko nta kintu rero ushoboye. Ahubwo gerageza ukomeze umushimishe nkuko wajyaga umushimisha,
ndetse nibinaba ngombwa ujye umukorera udutendo kugira ngo ukomeze bagarire urukundo mufitanye kandi unaruvomerera.
Akunda kukubna iruhande rwe umufata neza uko bikwiye. Ariko ni byiza guhora ukora icyashimisha umugabo wawe, kandi ntukishimire gutsindwa ngo umugabo wawe akubone wakonje.
8. Ntakunda kumva uvuga ko utari mwiza nk’abandi
Mu buzima bw’abagore birazwi ko umubiri wabo uhinduka cyane ndetse rimwe na rimwe bakaba bakumva biyanze ku giti cyabo.
Wowe mugore ikintu ugomba kumenya nuko umugabo wawe icyo yagukundiye akenshi atari isura yawe ahubwo ari umutima mwiza ufite cyangwa se ukuntu umushimisha bikamurenga.
Ikindi kandi gishimisha umugabo wawe ni uburyo umubwira ibyo ushaka n’ibyo wifuza akaba yabasha kubigukemurira mu buryo bwihuse. Kuri we kumva uvuga ko utari mwiza cyangwa udashimisha n’imihindagurikire y’umubiri wawe ntibimugwa neza.
9. Iyo akoze ikintu cyikababaza umutima wawe ntibimushimisha
Ushobora kuba wibaza niba koko atishimira ko cyakubabaza impamvu agikoze bikagucanga, Umenye ko inshuro nyinshi atari uko aba yabigambiriye ahubwo biba bimutunguye.
Iyo akubwiye nabi akabona ntabwo wishimye arushaho kubabara cyane kandi birangira yicujije cyane impamvu yabimuteye akabikora.
Ikimubabaza cyane nuko bishobora kuba byabaviramo ugutandukana kandi atabyifuza.
10. Ntakunda kuba yakubona utishimye
Birasoboka cyane ko wababara cyane, ariko umugabo wawe ntago bimushimisha habe na gato kuko ibyishimo bye abibonera mukuba wishimye, uri kumusekera n’ibinezaneza byose.
Ashobora kuba ari amakosa ye yatumye utushima, ariko nawe bizamubabaza cyane nabona wagira ngo wapfushije.
Bityo rero, ikintu kizakubwira ko umugabo wawe cyangwa umuhungu winshuti yawe ugukunda nuko akenshi adashimishwa no kukubabaza mu buzima bwe.
Njyewe uwanjye mbonye nuko mutema namutema


text:
KANDA HANO UREBE VIDEO
Itsinda rya Active riravuga ko rigiye kujyana mu nkiko abateguye igitaramo cya Runtown cyabereye i Kigali mu mpera z’icyumweru gishize, bitewe nuko batubahirije amasezerano bagiranye n’iritsinda ari nabyo byaje gutuma ritaririmba muri iki gitaramo kandi baramamajwe ndetse bari banageze aho cyabereye biteguye ko baririmba.
Nyuma yuko iki gitaramo kirangiye itsinda rya Active ritaririmbye kandi bageze aho cyabereye ubona ko biteguye gushimisha abakunzi babo, twababajije impamvu yabyo maze mu kiganiro kigufi batubwira ko bagiye kwicara bakareba uko bajyana mu nkiko abateguye iki gitaramo, bitewe nuko batubahirije amasezerano ndetse bakagerekaho kubasuzugura no kubatesha umwanya.
Amasezerano aba basore bari bafitanye n’abateguye iki gitaramo nuko bagombaga kujya kurubyiniro bamaze kwishyurwa amafaranga yose bari bavuganye, ariko siko byaje kugenda ahubwo abateguye iki gitaramo ngo bakomezaga kujijisha aba basore bashaka ko baririmba nyuma bagasigara bishyuza kuko bacyekaga ko batakwanga kuririmba kandi baje biteguye.
Active kandi bavuga ko beretswe agasuzuguro gakomeye kuko ngo no kuba babatesheje umwanya nk’uwo bataye nabyo biri mubyo uwateguye iki gitaramo agomba kuryozwa.
Twifuje kuvugana na Collin wari wateguye iki gitaramo ariko atubwira ko afite inshingano nyinshi arimo azatuvugisha nyuma y’acyo, kuri uyu wa mbere twagerageje kumuhamagara kuri telefone ye igendanwa igacamo ariko akanga kuyifate.
Ivan Heritier


text:
About NIC
The “Itorero” was a cultural school and it was the channel through which the nation could convey messages to the people regarding national culture in areas such as language, patriotism, social relations, sports, dances and songs, defence of the nation,etc. redmore
Council Commissioners
Members of the council of Commissioners, including the Chairperson and the Vice Chairperson have been appointed by a Presidential Order after approval by the Senate.Members of the Board of Commissioners have a term of office of five (5) years renewable only once. Read more
ABASENATERI BAGIZE KOMISIYO ISHINZWE UBUBANYI N’AMAHANGA, UBUTWERERANE, N’UMUTEKANO BASUYE KOMISIYO Y’IGIHUGU Y’ITORERO.
Muri gahunda isanzwe ijyanye no gukurikirana gahunda za leta uyu munsi tariki 23/10/2917, Abasenateri bari muri Komisiyo y’Ububanyi n’amahanga, ubutwererane n’umutekano basuye Komisiyo y’Igihugu y’Itorero kugira ngo barebere hamwe uko Itorero ry’Igihugu rifasha mu kurwanya ingengabitekerezo ya Jenoside, ibinyujije muri gahunda zisanzwe z’Itorero ry’Igihugu.
Mu biganiro bagiranye n’abayobozi ba Komisiyo y’Igihugu y’Itorero, basobanuriwe ibimaze gukorwa mu kubaka Umunyarwanda ufite Indangagaciro na Kirazira z’umuco nyarwanda.
Perezida wa Komisiyo y’Igihugu y’Itorero Hon BAMPORIKI Edouard, yagaragarije abasenateri ko hari byinshi bimaze gukorwa na Komisiyo bigamije kubaka Umunyarwanda muzima, ariko abereka n’urugendo Komisiyo igifite kugira ngo yuzuze neza inshingano ihabwa n’itegeko.
Yabwiye izi ntumwa za rubanda ko ibyakozwe byivugira cyakora akumva hari intabwe Komisiyo itarageraho akenshi biturutse ku ngengo y’imari ihabwa idahagije. Nubwo bimeze bityo komisiyo y’Igihugu y’Itorero ifite imishinga minini igamije gukomeza kubaka umuryango nyarawanda kandi akaba yizera ko ingengo y’imari itazakomeza kuba inzitizi kuko abona hari ubushake bwa Politiki.
Muri gahunda ziri imbere harimo gukomeza kubaka itorero ry’umudugudu no gutegura no gushyiraho urugerero ruciye ingando mu turere twose tw’Igihugu uko ari mirongo itatu.
Mu bindi bigamijwe hari ugutegura Itorero ku banyarwanda bavuye muri gereza, Perezida wa Komisiyo y’igihugu y’Itorero asanga nubwo muri gereza hari inyigisho zitandukanye bahabonera, bakomeza guhura n’abafite za nyigisho zikinyoma zisenya bityo agasanga ubwo bazaba basubiye mu miryango bagomba guhamba amasomo yihariye.
Perezida wa Komisiyo y’ububanyi n’amahanga, ubutwererane n’umutekano mu nteko ishinga amategeko RUGEMA Mike yishimiye ibimaze gukorwa n’iterero ry’Igihugu kuko asanga ari byiza kandi bigomba gushyigikirwa, ibitarakorwa bigashyirwamo imbaraga.
Uru ruzinduko abasenateri bakoze ruri muri gahunda Komisiyo ya Senat, irimo yo kureba uko gahunda za guverinoma zigamije kurwanya Ingengabitekerezo ya Jenoside n’uburyo zishyirwa mu bikorwa.


text:
Abavuga ko umusaruro wabo wiyongereye cyane ni abibumbiye muri Koperative "Jyambere Muhinzi " ikorera muri santere y’ubuhinzi bubakiwe n’ubuyobozi bw’akarere kabo ku nkunga y’umuryango mpuzamahanga w’Abanyakoreya, Koica, banabagira inama ku guhinga kinyamwuga.
Mugoyi François utuye mu Mudugudu w’Umurambi uherereye mu Kagari ka Mubuga mu Murenge wa Kibeho, aba muri iyi koperative.
Avuga ko kuba KOICA yarabatunganirije igishanga bahingamo, ikabakorera amaterasi mu mirima, ikanabigisha gutubura imbuto z’ibirayi bituma bazibona mu buryo bworoshye, yabigishije kandi uko bakoresha ifumbire, none ubu ngo asigaye ahinga akeza cyane.
Yungamo ati “Koica yatwigishije gukora cyane, icyo ni icya mbere, itwigisha gukora twizigama, tugahingira igihe kandi icyarimwe, ntiduhinge insingane nka kera, tukanasarurira kuri gahunda duhabwa n’abatekinisiye b’ubuhinzi.”
Ibyo byose ngo byatumye umurima yezagamo ibiro 150 by’ibirayi asigaye yezamo ibiro 700.
Nyirahabimana Immaculée na we uri muri Koperative Jyambere Muhinzi, avuga ko umurima wo mu gishanga yezagamo ibiro bitagera ku ijana (100) by’ibirayi asigaye awezamo toni n’ibiro 200.
Ibigori byo, ku ihinga riheruka yejeje toni eshatu kuri are 60. Ni ukuvuga ko yejeje ku rugero rwa toni 5 kuri hegitari.
Guhinga kinyamwuga ngo byavuguruye imibereho mu rugo iwe, ku buryo asigaye azigama amafaranga menshi akamufasha mu kurihira abana be amashuri.
Ati “mu gihembwe cy’ubuhinzi hari ubwo nsagura nka Miliyoni y’amafaranga, nyuma yo guhemba abakozi no kwishyura amafumbire.”
Bizumuremyi Jean Claude, Umuyobozi wa Koperative Jyambere Muhinzi, avuga ko batangiye gukorana na Koica mu mwaka w’2016. Ni abanyamuryango 423, kandi kugeza ubu ngo koperative yabo ifite amafaranga arenga Miliyoni 36 n’igice.
Intego bafite ni ugukomeza gukorera hamwe no kwagura ibikorwa, ku buryo koperative yabo izakomera cyane.
Ati “turashaka kuzaguka tukamera nk’andi makoperative akomeye mu Rwanda. Kugeza ubu ntituragera ku rugero rwo gukora imbuto muri laboratwari, kandi turateganya kuzabigeraho.”
KOICA yatunganije amaterasi kuri hegitari 292 mu Karere ka Nyaruguru, itunganya igishanga cya hegitari 128 inatanga inka 350 mu rwego rwo kuzamura abahinzi no kubafasha kubona ifumbire.
Ibikorwa byose hamwe n’inyubako Koperative Jyambere Muhinzi ikoreramo (harimo icyumba kinini cyo guhunikamo imyaka n’icyo gutuburiramo imbuto y’ibirayi, imashini zikora kawunga, ubwanikiro bw’ibigori ndetse n’inzu y’amahugurwa) hamwe n’ikusanyirizo ry’amata Koica yahaye aborozi b’i Nyaruguru, byatwaye miriyoni 2,5Frw.


text:
Uburyo 4 bwo kuwurwanya Umubyibuho ukabije
Abantu benshi bakeka ko kurwanya umubyibuho ari ukwiyicisha inzara cg kunywa amazi menshi nyamara aya mazi bakayanywera igihe cyose baboneye . Iyo bigenze bityo abenshi bisanga aho kugabanya ibiro ahubwo byiyongereye kuruta mbere.
Dore ibintu 4 byagufasha
1.Regime
Mu gihe ushaka kugabanya ibiro ukoresheje regime si byiza gufata regime utabanje kwegera muganga ngo agupime . Amenye ibinure ufite uko bingana ndetse n’izindi ndwara waba ufite wenda zizirana n’ibiryo runaka cg wenda ibyo biryo ukaba ubikeneye mu burwayi bwawe nawe mu butamenya ukabireka ngo uri kuri regime. Hari regime ishobora kukuzanira ibibazo birenze ibyatumye uyifata . Muganga ukumenyera regime ugomba gufata si muganga uwo ari we wese , ni uwo bita Nutritioniste inzobere mu mirire kandi mbere yo kukwandikira regime runaka hari ibizamini azagusaba gukoresha abone kuyikwandikira. Wikwigana regime usomye mu gitabo , cg kuri internet cg ubonanye mugenzi wawe banza umenye uko amagara yawe ahagaze biguhe kumenya ubwoko bwa regime ufata
2.Sport
Imyitozo ngororamubiri ni ingenzi cyane mu gihe waba wifuza kugabanya ibiro. Iyo ikozwe mu gitondo cya kare iba myiza kurushaho, kuko umubiri uba ugifite amafu . Abantu bamwe bagira amakosa yo gukora sport bakayihagarika maze bakarushaho kubyibuha. Abandi nabo bava muri sport bakaruhukira ku mafunguro akungahaye ku binure n’amasukari bakabona babyibushye kuruta kubera ko iyo wakoze sport bikongerera apetit niba rero ushaka kugabanya ibiro zirikana kurira ku gihe wirinda kurya buri kanya mbese wigomwe. Nanone kd nutangira uburyo bwo kugabanya ibiro ntukitege impinduka mu gihe gito cyane. Bamwe bakora sport nyuma y’ukwezi kumwe bakwipimisha basanga nta cyahindutse bagacika intege. Ibyaba byiza wategereza nibura amezi 3 kugirango ubone impinduka. Nibura nyuma y’amezi 3 kugeza kuri 6 uzaba umaze kumenyera ku buryo bizajya byikora. Ikindi kandi , irinde gushaka gutakaza ibiro mu buryo bwihuse si byiza.
3.Kunywa amazi
Kunywa amazi ni ingenzi kuri buri muntu yaba arwaye cg atarwaye yaba ubyibushye cg unanutse, kuko amazi adufasha gusukura umubiri akaba n’umuti w’indwara nyinshi. Icyakora mu gihe wanywa amazi kuko ushaka kuyifashyisha mu kugabanya umubyibuho ukabije byaba byiza ugiye unywa amazi yawe mu gitondo cya kare. Abaye ari akazuyazi byaba byiza kurushaho. Niba udakunda amazi ongeramo ibitonyanga bike by’umutobe w’indimu, amacunga cg icungandimu (Pamplemousse), bizagufasha kuyanywa wumva akuryoheye kd wungukirwe n’ama vitamins aboneka muri izo mbuto. Kunywa amazi uyavanga n’ibyo kurya si byiza kuko atuma udusabo tw’indurwe turekura nyinshi kd iyo yabaye nyinshi mu gifu byongera ibiro ari nako bicyangiza buhoro buhoro.
4.Umunzani:
Iminzani yose burya ntabwo ipima kimwe. Ushobora guhura n’umwana ufite umunzani ukipimisha, wagera imbere undi akagupima ukajya no kwa muganga ukongera ukipimisha . Uzatungurwa n’uko ku munsi umwe iyo minzani ikwereka ko ufite ibiro bigatandukanye.Niyo mpamvu inama nziza ari ukugura umunzani wawe ukawutunga iwawe ukajya wipima buri gitondo. Nibwo uzamenya neza ko uri kugabanuka kuko uzajya ukwereka na 100gr wagabanyijeho.


text:
Abagore bapfushaga ubusa inkunga bagiye kwigishwa kuyicunga
Abagore bapfushaga ubusa inkunga bahabwa ntibagirire akamaro ngo babashe kwiteza imbere, bagiye kwigishwa kuyicunga kandi bakanayishora mu mishanga ibazanira inyungu.
Kuwa Kane tariki 14 Kamena 2018 hatangijwe umushinga ugamije guhangana n’imbogamizi abagore bahura nazo zigatuma batiteza imbere mu bijyanye n’ubukungu.
Abaterankunga batandukanye harimo n’ibigo by’imari biciriritse bitanga inguzanyo zihariye, batunze agatoki abagore bahabwa inguzanyo cyangwa inkunga, aho kuyikoresha icyo igenewe, bakayukenuzamo abandi bakajya mu tubari.
Ni muri urwo rwego umuryango Action for Women Foundation, watangije umushinga wo gufasha abo bagore kugira ngo babashe kwivana mu bukene. Aho uzakorera mu tugari n’imidugudu ifite abagore benshi bakennye kurusha abandi mu murenge wa Kimihurura.
Umunyamabanga nshingwabikorwa w’Umurenge wa Kimihurura Patricie Murekatete yavuze ko hari imbaraga zigiye gushyirwa mukwigisha abo bagore.
Yagize ati “Icyambere ni ukuzabanza tukabahugura, bakumva ko amafaranga bagiye guhabwa cyangwa ubushobozi atari ubwo gupfusha ubusa, ntibumve bakwiye kuyikenuzamo cyangwa gukemura ibibazo basanganywe kuko icyo twifuza ni uko umugore w’umunyarwanda azamuka.”
Assumpta Tuyishimire waruhagarariye abandi bagore bo mu murenge wa Kimihurura yatangaje ko bishimiye uwo mushinga kuko uzatuma abagore barushaho kwigirira ikizere kubera imbogamizi zitandukanye bahuraga nazo.
Ati “Uyu mushinga twawishimiye, ubu twahuraga n’inzitizi z’uko umugore atifiye ikizere, benshi bagiteze amaramuko ku bagabo, ariko nanone ni urugendo rurerure kuko hari abagiye babyumva n’abandi ubu bagiye kuzamuka kuko kwigisha ari uguhozaho.”
Ikiciro cya mbere cy’uyu mushinga kikazatangirira mu tugari tubiri aritwo Rugando na Kimihurura, ukazagera ku bagore ibihumbi ijana bazigishwa gucunga umutungo no gushora imari yabo mu mishanga myiza.
Abagabo 20 nabo bazigishwa uko bakwiye gushyigikira umugore mu bikorwa by’iterambere rirambye.


text:
Rwizihirwa avuga ko indwara ababyeyi n’abana babyaye ahanini baziterwaga no guhererwa serivisi ahantu hato hatameze neza.
Agira ati “Umubyeyi yamaraga kubyara, tukamusohora hanze mu nzira imujyana mu cyumba cyo kuruhukiramo. Ubuto bwacyo watumaga tumusezerera atarakira kugira ngo abise abandi.”
Gutaha batarakira nabyo ngo byagiraga ingaruka mbi ku babyeyi n’abana bibarutse.
Ati “Hari abageraga mu nzira bakagaruka bavirirana, abagera mu ngo bakaremba kubera ikizengerera, abana ugasanga umukondo wavuye amaraso kubera kugenda kuri moto bataha.”
Yabitangaje kuri uyu wa 7 Nzeri 2018 ubwo hatahwaga ku mugaragaro inzu y’ababyeyi yubatswe ku nkunga y’umuryango Food for the Hunngry.
Mukasano Immaculee umwe mu bayeyi bakoresheje ibyariro ry’ikigo nderabuzima cya Rwimbogo avuga ko mbere bari bafite imbogamizi zikomeye kuuryo bamwe bageze igihe bakura ikizere ku kigo nderabuzima.
Ati “Umubyeyi kubura aho aruhukira, kubyarira mu cyumba bategererezamo byatumye bamwe bacika hano, batangira kongera kubyarira mu ngo cyangwa bakajya kubyarira kure babona serivise nziza.”
Inzu y’ibyariro y’ikigo nderabuzima cya Rwimbogo mu karere ka Gatsibo ryuzuye ritwaye miliyoni 80Frw. Rifite ubushobozi bwakira ababyeyi 16 mu gihe irya mbere ryakiraga babiri gusa.
Kuva ryatangira gukora muri Kamena uyu mwaka rimaze gufasha ababyeyi 320 babyara n’ababoneza urubyaro.


text:
Mu kiganiro n’ikinyamakuru Izuba Rirashe Dr Mico John ukorera mu mushinga wa World Vision mu Karere ka Bugesera, avuga ko indwara abantu bakunze kwita ibyinyo itabaho, akaba yarabisobanuye agira ati “amenyo y’amabweni ni amenyo maremare mu menyo yose umuntu aba afite, iyo ajya kumera arababaza cyane kuko amera mbere y’andi yose akanatunguka atinze bitewe n’uko ari maremare.
Umubyeyi wahuye n’icyo kibazo cyo kurwaza abana iyo ndwara abaganga bahakana bavuga ko itabaho, ariko umubyeyi we asanga utinzi gukuza uwo mwana ashobora gupfa mu gihe gito.
Yankundiye Veneranda agaragaza bimwe mu bimenyetso umwana wafashwe n’iyo ndwara agaragaza.
Harimo kuba umwana agira umuriro mwinshi, agahitwa, agahora abumbye umunwa ashaka kuruma hahandi amenyo yenda gutungukira n’ibindi.
Dr Mico John akaba asobanura ko impamvu umwana ababara biterwa n’izo mpamvu yagaragaje haruguru, akaba anagira inama ababyeyi bagifite iyo myumvire ko baba bateye abana babo ubusembwa kuko iyo ayo menyo bayakuyemo amahirwe menshi uwo mwana aba afite n’ukotongera kuyamera ubuzima bwe bwose, ikindi kandi bashobora kuyakuramo nabi umwana akagira ubundi burwayi bityo kubumuvuza bikazatwara igihe n’ibindi.
Dr Mico akaba yagaragaje ko igihe cyose umwana aba amaze kugira amezi agera muri 6 kuzamuka, umubyeyi wese yakagombye kwitegura ko umwana we ashobora kumera amenyo bityo yabona umwana atangiye kugira indi shusho itari nziza y’uburwayi akihutira kumujyana kwa muganga.
Ibyo umubyeyi abikora kugira ngo umwana we ashobore kugabanyirizwa ububabare aba afite mu gihe amenyo ataratunguka.
Umutesi CĂ©cile


text:
Yabitangaje kuri iki Cyumweru, tariki ya 19 Kanama 2018, mu kiganiro yagiranye n’urubyiruko rusaga 2500 rurimo abanyamwuga mu ikoranabuhanga, politiki, imyidagaduro, abikorera, rwateraniye mu Intare Conference Arena i Rusororo.
Perezida Kagame yagaragarije urubyiruko ko rwitezweho byinshi ndetse rugomba kwitoza inshingano zarwo nk’abayobozi b’ahazaza.
Yagize ati “Igihugu ni umuryango wanyu. Iyo mutameze neza, ntikimera neza, iyo igihugu kitameze neza, namwe ntimumera neza.”
Urubyiruko rugize 70 % by’abatuye u Rwanda, ni yo mpamvu ruhabwa umwihariko mu iterambere ry’igihugu.
Perezida Kagame yavuze ko urubyiruko rukwiye gutekereza ku buzima bwarwo kuko aricyo igihugu kibifuriza.
Yagize ati ‘‘Ese ubwanyu mutekereza ku buzima bwanyu? Ngomba kwiyitaho kuko ntabikoze, ishoramari ndi gukora n’ibyo umuryango wanjye untakazaho bizapfa ubusa. Niba mutabyikorera, bizagorana ko hari undi waguha ubuzima bwiza. Ntibishoboka, bitangirana na we ubwawe.’’
Yavuze ko afite amakuru ko urubyiruko rutita ku buzima bwarwo kandi rwijandika mu biyobyabwenge.
Yagize ati ‘‘Ibyo mbona bigaragaza ko urubyiruko rwacu rutita ku buzima bwarwo. Kuki ku Isi washaka kuyoba ubwenge? Kuki washaka kugira ubwenge buyobye? Ibyo bisigaye biri ahantu hose.”
“Niba nibeshye ayo yaba ari amakuru meza ariko nshobora kuba ntibeshye kuko hari ukuri kwabyo. Ntacyo byafasha kuba urubyiruko rwakwishora mu biyobyabwenge, nta na kimwe. Ni ukwiyangiza gusa.’’
Perezida Kagame yasabye buri wese kugira inshingano kudakoresha ibiyobyabwenge.
Yagize ati “Kuki watuza mu gihe inshuti, abavandimwe, abo witaho bishoye mu biyobyabwenge? Kuki utahaguruka ngo ubabuze. Ntabwo ari uko ari bibi gusa, ahubwo birica, bitwicira imiryango n’igihugu. Imiryango yanyu irabakeneye, igihugu cyanyu kirabakeneye.”
Yakomeje avuga ko kurwanya ibiyobyabwenge bidakwiye kuba akazi ka Polisi y’Igihugu gusa.
Ati “Rimwe na rimwe mbwira abapolisi bafata abasinzi, ariko bihoraho. Mbabwira ko bigomba gutangirira ku muntu ku giti cye. Polisi iza nyuma iyo ibintu byananiranye kandi biri kugira ingaruka ku bantu benshi. Ntimugomba gutegereza ko Polisi ihora yiruka inyuma y’abacuruza ibiyobyabwenge. Ni inshingano zanyu.”
Perezida Kagame yasabwe ko abashaka kureka ibiyobyabwenge bahabwa ubuvuzi hifashishijwe mituweli avuga ko “Icya mbere ni ukwirinda ariko uburyo bwose bwafasha harebwa uko bukoreshwa ngo ikibazo gikemuke.”
Umunyarwanda waturutse muri Uganda, Gihana Mike, yavuze kubera amayeri aba mu gucuruza ibiyobyabwenge, kubirwanya kwa mbere gukwiye guhera mu rubyiruko rubinywa.
Ati “Nitwe tugomba kubyivanamo kuko byose bituruka mu mutwe […] Icyakorwa ni ukujya muri rwa rubyiruko bakabibangisha kuko iyo bigeze ko rwego rwo kuvugwaho n’Umukuru w’Igihgu biba bigeze kure.”
Emera Shimo Mari Pascal yaje kuganira na Perezida aturutse mu karere ka Rubavu. Aka karere ni kamwe mu tunyuzwamo cyane ibiyobyabwenge kubera ko kegereye umupaka.
Shimo yagiriye inama bagenzi be cyane cyane abakobwa, ko uretse guta ubwenge hari n’abahatakariza inzozi zabo.
Ati “Hari bamwe mu bakobwa babitwariramo inda bityo icyizere cy’ejo kigahagarara, bwa busore bwabo bagakwiye kuba bakoresha bubaka igihugu bakaba bagiye kurera, bikabaviramo kwiheba.”
“Hari abandi bakora urugomo hakaba havamo urupfu, igihugu kigahomba amaboko. Tubirwanye, bagenzi bacu ntibakajye kwica abana bacu turebera ngo ni ukugira ngo bakire.”
Ibiyobyabwenge bitera indwara zirimo iz’umwijima, umutima, ubwonko, ubuhumekero, kanseri n’izindi.
Ubushakashatsi bwa Minisiteri y’Ubuzima bwerekanye ko urubyiruko ruri hagati yimyaka 14 na 35 rwakoresheje ibiyobyabwenge. Muri bo 7.46 % babaswe n’inzoga, 4.8% baganzwa n’itabi.
Mu 2017, Ikigo Ngororamuco cya Huye cyakiriye abagera kuri 209 bafite ibibazo bituruka ku ikoreshwa ry’ibiyobyabwenge naho mu bitaro by’uturere hakirwa abagera kuri 448.
Polisi y’u Rwanda yatangaje ko mu 2017 yakiriye ibirego 3941 by’abakoresha n’abacuruza ibiyobyabwenge, bingana na 18% y’ibyaha byakozwe muri uwo mwaka.
Hashize iminsi inzego zitandukanye zarahagurukiye ikibazo cy’ibiyobyabwenge, aho mu bice bitandukanye by’igihugu habaye ibiganiro bikangurira urubyiruko kureka burundu.
Amafoto: Niyonzima Moise


text:
Aganira na Inyarwanda.com Kid Gaju yabwiye umunyamakuru ati” Njye narabibabwiye ko uyu mwaka hari ibintu byinshi bigomba guhinduka, icya mbere ni uko ubu namaze kwibaruka imfura n'ibindi muzagenda mubibona. Ubu namaze kwibaruka umwana wanjye kandi Imana yadufashije avuka ari muzika njye nahise mwita Muhinyuza Zion.
Abajijwe nyina w’umwana, Kid Gaju yagize ati “Oya oya oya rwose mama w’umwana we sinamutangaza kuko yarabyanze ni we utabishaka ntabyo ashaka kuko ntaho ahuriye n'ibi bintu byacu bya muzika ni yo mpamvu adashaka kubaho ubuzima bwe buri hanze nk'ibyo twiyemeje.”
Kid Gaju usanzwe yitwa Muhinyuza Justin ari naho yakomoye izina ry’umwana we Muhinyuza, yamenyekanye mu ndirimbo zitandukanye na Mama Bebe, Njyenyine, Ngabira Agatabi, Kami yakoranye na The Ben n'izindi.


text:
Aba bahanzi bafashe iki cyemezo nyuma yo gusanga mu myaka irenga 20 bamaze mu muziki, ibihangano byabo bikoreshwa n’abantu mu nyungu bwite nyamara bo ntihagire icyo bibamarira.
Kuri uyu wa Gatatu mu kiganiro n’abanyamakuru, bashimangiye ko bunguranye ibitekerezo bagasanga ari ngombwa ko buri umwe muri bo yatangira kungukirwa n’ibihangano bye.
Intore Tuyisenge usanzwe uhagarariye Ihuriro ry’Abahanzi mu Rwanda, yavuze ko atari itsinda bakoze, ahubwo buri muhanzi ku giti cye nyuma y’ibiganiro bagiranye yasanze yari yaracikanwe.
Iki gitekerezo bakigize biturutse ku itegeko ryasohotse muri Kanama rirengera umutungo mu by’ubwenge.
Bemeza ko abakoresha ibihangano byabo mu buryo bubabyarira inyungu n’ababikoresha mu ruhame bagomba kubibasabira uburenganzira.
Senderi na Munyanshoza bavuga ko ibihangano byabo byo kwibuka nabyo bizajya byishyurwa mu gihe byacuranzwe hatanzwe isoko ku muntu runaka.
Indirimbo Senderi atazishyuza ngo ni iyo yahimbiye Rayon Sports, APR FC, Etincelles n’iy’Agaciro yakoze nk’impano yatanze hafungurwa iki kigega.
Munyanshoza ati “Akarere kagiye kwibuka, mu ngengo y’imari gashyiramo n’amafaranga y’indangururamajwi, uwo kahaye ikiraka agakoresha indirimbo zanjye.”
Aho hari ikibazo kuko ibihangano byanjye bigiye gukiza undi muntu batanantumiye. Niba muzishyizemo atari umuntu bahaye ikiraka nta kibazo.”
Baburira abatanga amasoko ya leta n’abandi bikorera ko bagomba kwitondera iri tegeko, bakamenya uwo barihaye ko bafitanye amasezerano kuko nibajya mu nkiko bazarega uwari wateguye igikorwa.
Utugari, imirenge n’uturere bazajya bishyura 50, 000 Frw ku munsi mu gihe bashaka gukoresha igihangano cy’umwe muri aba na 1,000, 000 Frw mu gihe bashaka gusinyana amasezerano y’umwaka.
Intara n’Umujyi wa Kigali, Ibigo bya leta, Minisiteri, Abikorera na Diaspora bishyure 200,000 Frw ku munsi na 2,000, 000 Frw ku masezerano y’umwaka wose.
Aba-DJ bo ku muhanda cyangwa muri studio, basabwe 50 Frw ku munsi cyangwa se bakishyura 15, 000 Frw y’umwaka wose.
Abumva ibi bihangano muri telefoni, gucuranga mu ngo cyangwa kuri radiyo na televiziyo bo ntabwo bazishyuzwa.
Umuntu uzajya atanga amakuru y’ahantu hakoreshejwe ibihangano byabo batabizi azajya ahabwa 20%ku mande azajya acibwa uwabikoze.


text:
Ubuyobozi bw'Akarere ka Nyaruguru butangaza mu rwego rwo gukomeza kongera ibikorwaremezo mu burezi hagamijwe kugabanya ubucucike mu mashuri no kuzamura ireme ry'uburezi, ko hagiye kubakwa ibyumba b y'anmashuri 60 n'ubwiherero 6o mu mwak w'ingengo y'imari wa 2018/2019.
Ibi ni bimwe mu byatangarijwe abagize inama yo kubaka ishuri ry'amashuri (school Construction Steering Commitee meeting yateranye kuri uyu wa 11 Nzeri 2018 mu cyumba cy'inama cy'Akarere yitabirwa n'ubuyobozi bw'Akarere, Abanayamabanga Nshingwabikorwa b'imirenge n'inzego z'umutekano.
Ibi byumba bizubakawa mu mirenghe 12 kuri 14 igize Akarere ka Nyaruguru, ubuiyobozi bukaba bukangurira ababyeyi kugira uruhare ndasimburwa mu bikorwa byo kubaka aya mashuri kugira ngo abanyeshuri bazatangire kuyigiramo muri Mutarama 2019.
Kugira ngo aya mashuri yuzurirer ku gihe hari uruhare trw'inzego zitandukanye zirimo Minisiteri y'uburezi, Akarere, Umurenge ndetse n'Abaturage.
Bimwe mu bishingirwaho mu kuzamura ireme ry'ubu.rezi ni ukwigisghiriza mu mashuri amaeze neza, abarimu babyigiye, ibikoresho


text:
ADEPR:Ingoma y’abafundi nta makiriro kuko iminsi y’igifungo ibagumyeho
Urukiko rukuru rwanze ubusabe bw’agatsiko ka Tom Rwagasana na Mutuyemariya kuko ibyaha bigeze aho bisa nibishobora kuzabafata.Umutungo wa ADEPR ntabwo bari kuwurya ngo bawuheze.
Iminsi uko igenda yicuma ninako iganisha agatsiko k’abafundi bari barayogoje ADEPR n’abaturage mu butabera.Ako gatsiko kayobowe na Sibomana Jean wagushijwe mu mutego na Tom Rwagasana waje muri ADEPR aca ibikuba n’amabuye ko yabaye umusirikare kandi atarigeze aba n’umukada.Undi ni Mutuyemariya Christine mwene Rwakibibi Dominique wavuzweho ko yatsembye Nyakarambi,nawe yinjiye muri ADEPR aca ibikuba ko yacitse ku icumu aho avumburiwe yatangiye kubiba urwangano. Sebagabo Leonard nawe waje kurwanya Mutanganzwa kugeza bamuhiritse. Mutuyemaliya muri Gereza[Photo Ingenzi]
Amasheke atazigamiwe yatanzwe na Tom Rwagasana kandi agenda ayaha bamwe mu bakirisitu niyo yaje kugenda abiba urwangano mu itorero. Tom Rwagasana afatanije na Mutuyemariya Christine baje gukoresha umutungo nabi kugeza naho batangiye kugenda bagurisha ubupasiteri. Ikindi cyaje kugenda kizana ibibazo nicyatejwe n’umusanzu wa Dove Hotel kuko bawatse abakirisitu ,aho kwishyura ideni rya banki bakajya I Bugande no mu burayi kwigurirayo amazu.Uburero inkiko zafashe icyemezo cyo gufunga agatsikok’abafundi bayogoje ADEPR ko kaba gafunzwe iminsi mirongo itatu kugirango kadasibanganya ibimenyetso ,bityo bakaba banatoroka. Rwagasana n' agatsiko ke umutungo w' ADEPR n' amasheke atazigamiye abakozeho[Photo ingenzi]
Tom Rwagasana igihe yazanwaga kuri ADEPR yanze gukora ihererekanya bubasha. Bamwe bagize bati: Ese Tom yagizengo nicyagihe yajyaga akanga abantu ko ari umusirikare cyangwa avuga ko afite inkota ityaye.Ubu rero Tom Rwagasana ageze mu bihe byo gutekereza agasaba imbabazi imana.
Kimenyi Claude